#814: Bilangan Talak Apabila Berkahwin Semula

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Berapakah bilangan talak selepas perkahwinan semula dengan suami pertama? Sebagai contoh, seorang wanita berkahwin dengan lelaki dan mereka hidup sebagai pasangan suami isteri. Kemudian, berlaku perceraian dengan talak satu. Selepas itu, wanita itu berkahwin dengan lelaki lain. Tidak lama kemudian, suami barunya itu meninggal dunia. Maka, jika wanita itu berkahwin semula dengan bekas suaminya yang pertama, adakah talak tersebut akan berbaki dua, atau kembali menjadi tiga? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sebelum menjawab persoalan di atas, kami ingin jelaskan terlebih dahulu berkenaan pengertian talak, hukum dan hikmah pensyariatannya.
Dari sudut bahasa, talaq bermaksud lepas dan terlepas. Sementara dari sudut syarak, ia bermaksud melepaskan ikatan perkahwinan dengan lafaz dan seumpamanya. Secara lebih jelas, pengertian talak sepertimana disebut dalam
al-Qamus al-Fiqhi
[1]
 boleh difahami seperti berikut:
Mengangkat ikatan perkahwinan.
Menghilangkan penguasaan terhadap isteri dengan lafaz yang jelas atau kinayah yang zahir atau dengan lafaz yang tertentu disertakan bersama niat. Hal ini sepertimana disebut oleh al-Dusuqi.
Mengangkat ikatan perkahwinan pada masa tersebut atau akan datang dengan lafaz yang khusus atau yang mengambil kedudukannya. Inilah yang dinyatakan dalam kitab
Dur al-Mukhtar
[2]
. Lihat juga
al-Mughni
[3]
dan
Mughni al-Muhtaj
[4]
.
Terdapat juga beberapa lafaz lain yang mempunyai kaitan dengan talak, iaitu:
Fasakh
. Ia merupakan jalan keluar daripada pernikahan apabila terdapat aib-aib yang telah ditentukan syarak, dan ia memberi kesan kepada tujuan pernikahan itu. Antaranya ialah aib-aib yang menyebabkan terhalang untuk
istimta’
 atau “berseronok” di antara suami dan isteri.
Secara asasnya, para fuqaha’ telah menyenaraikan beberapa aib-aib yang dibolehkan untuk membawa kepada tuntutan fasakh. Antara Aib-aib dalam pernikahan ialah gila, kusta, sopak, faraj tersumbat dengan daging, faraj terhalang dengan tulang, zakar tidak boleh membesar, hasyafah terpotong.
[5]
 Namun begitu, fasakh hanyalah boleh dituntut sekiranya semua aib yang disebutkan di atas, diketahui selepas perkahwinan.
[6]
Khulu’
. Ia bermaksud perpisahan antara suami isteri dengan sesuatu gantian (bayaran) yang diberikan oleh isteri kepada suami dengan lafaz talak atau khulu’. Umumnya, masyarakat Malaysia lebih maklum dengan istilah ‘tebus talak’. Perbezaan antara talak biasa dan khulu’ ialah talak berlaku dengan kehendak suami manakala khulu’ berlaku dengan kemahuan isteri dan nekad untuk bercerai disertai dengan gantian atau pampasan. Oleh itu, dia disyariatkan untuk menebus diri daripada suaminya, dengan gantian memberi suatu kadar jumlah daripada mas kahwin yang dipersetujui bersama.
[7]
Mutarakah
. Juga dikenali dengan
mufaraqah
. Hal ini berlaku apabila seseorang meninggalkan isterinya dengan sebab akad
fasid
 sebelum bersama atau selepasnya.
Justeru, berdasarkan kenyataan di atas, dapat difahami bahawa talaq adalah merupakan pembubaran ikatan perkahwinan dengan lafaz talaq atau seumpamanya, yang dilakukan menggunakan lafaz
sarih
(jelas) atau lafaz
kinayah
 (sindiran). Apabila berlaku, ia menyebabkan kerosakan hubungan silaturrahim antara dua keluarga, anak-anak dan masyarakat. Ia bukanlah suatu yang manis, bahkan sangat pahit bagi mereka yang menghadapinya.
Pensyariatan Talak
Pensyariatan talak adalah berdasarkan al-Quran, al-Sunnah dan ijma’ ulama. Dalam al-Quran, Allah SWT berfirman:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ ۗ
Maksudnya
: “
Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.”
[8]
Imam al-Mawardi menyebut dalam tafsirnya: “(Antara tafsir ayat ini) bahawa ia menerangkan bilangan talak dan penentuannya dengan tiga kali, dan bahawa lelaki itu memiliki hak rujuk pada dua talak dan tidak pula memilikinya pada talak ketiga. Inilah pendapat `Urwah dan Qatadah.”
[9]
Allah SWT turut berfirman:
يَا أَيُّهَا النَّبِيُّ إِذَا طَلَّقْتُمُ النِّسَاءَ فَطَلِّقُوهُنَّ لِعِدَّتِهِنَّ وَأَحْصُوا الْعِدَّةَ ۖ
Maksudnya
: “
Wahai Nabi! Apabila kamu – (engkau dan umatmu) – hendak menceraikan isteri-isteri (kamu), maka ceraikanlah mereka pada masa mereka dapat memulakan idahnya, dan hitunglah masa idah itu (dengan betul).”
[10]
Al-Tabari mentafsirkan, katanya: Yakni, takutlah kamu semua kepada Allah, wahai manusia. Waspadalah kamu daripada melakukan maksiat kepada-Nya dengan melanggar batasan-Nya. Janganlah kamu mengeluarkan isteri-isteri yang telah kamu talakkan kerana mereka ada ‘iddah di rumah-rumah mereka yang telah kamu beri mereka tinggal di dalamnya sebelum talak itu lagi, sehinggalah selesai ‘iddah mereka.
[11]
Al-Qurtubi menyebut bahawa ayat ini menunjukkan bahawa Allah SWT berbicara dengan Nabi SAW. Walaupun lafaz yang digunakan menunjukkan ramai, tetapi ia adalah bagi tujuan memuliakan dan mengangkat darjat Rasulullah SAW.
[12]
Manakala dalam hadith, Rasulullah SAW bersabda:
أَبْغَضُ الْـحَلاَلِ إِلَى اللهِ تَعَالَى الطَّلاَقُ
Maksudnya
: “
Perkara halal yang amat dibenci oleh Allah ialah talak
.”
[13]
Imam al-Khattabi menjelaskan bahawa makna benci pada hadith itu adalah pada sebab yang membawa kepada perceraian itu seperti pergaulan yang buruk sesama suami isteri dan bukannya pada perkara talaq itu sendiri, kerana Allah telah mengharuskan perbuatan talaq itu.
[14]
Talak merupakan jalan yang terakhir digunakan oleh suami dalam penyelesaian masalah sekiranya tidak dapat dielakkan. Namun sekiranya perkara ini digunakan hanya untuk memuaskan nafsunya, maka talak itu dianggap halal akan tetapi perkara itu amat dibenci oleh Allah SWT.
[15]
Al-Son’ani pula menjelaskan bahawa hadith ini menjadi dalil bahawa sebaiknya, jauhilah diri daripada terjatuh dalam perbuatan talak ini selagimana terdapat padanya keluasan, iaitu ruang-ruang untuk tidak menceraikan.
[16]
Dalam hadis lain, daripada Ibn Umar RA, katanya:
كَانَتْ تَحْتِى امْرَأَةٌ أُحِبُّهَا وَكَانَ أَبِى يَكْرَهُهَا فَأَمَرَنِى أَبِى أَنْ أُطَلِّقَهَا فَأَبَيْتُ فَذَكَرْتُ ذَلِكَ لِلنَّبِىِّ صَلَّى اللهُ عَلَيْهِ وَسَلَّمَ فَقَالَ: يَا عَبْدَ اللهِ بْنَ عُمَرَ طَلِّقِ امْرَأَتَكَ
Maksudnya
: “Aku mempunyai isteri yang aku sayangi, tetapi ayah aku pula tidak menyukainya dan meminta aku menceraikannya. Aku enggan, lalu perkara ini diberitahu kepada Nabi SAW. Baginda bersabda: “Wahai Abdullah bin Umar, ceraikanlah isterimu itu.”
[17]
Ibn ‘Allan al-Syafi’e menjelaskan bahawa Saidina ‘Umar R.A menyuruh ‘Abdullah bin ‘Umar untuk menceraikan isterinya adalah disebabkan hal yang berkait dengan perkara-perkara agama, atau bimbang ia akan menyebabkan mudarat pada agama anaknya.
[18]
Berhubung pensyariatan talak, ia juga adalah berdasarkan ijma’ di mana semua ulama bersepakat tentang pensyariatannya tanpa seorang pun yang berkecuali.
Hukum Talak
Berdasarkan Nas di atas dan juga Ijma’, jelas menunjukkan kepada kita bahawa hukum asal talak adalah harus, dan inilah pendapat jumhur ulama. Walaupun begitu sebahagian ulama berpendapat hukumnya adalah haram.
Dalam kitab
al-Mausu’ah al-Fiqhiyyah
, disebut bahawa para fuqaha bersepakat di mana hukumnya berkisar kepada lima perkara, iaitu:
Wajib seperti suami yang ber’ila’ kepada isterinya apabila enggan kembali selepas cukup tempoh mengikut mazhab Jumhur.
Sunat apabila si isteri melanggar hak-hak yang wajib bagi Allah atau berperangai buruk sehingga boleh menyakiti suami dan jiran tetangganya. Begitu juga, ketika si isteri meminta cerai kepada suami kerana khuatir berlakunya perkelahian.
Harus ketika keperluan untuk menolak kejahatan akhlak perempuan dan buruk perlakuannya.
Makruh jika di sana ada sebab jika tiada sebarang sebab dan alasan untuk bercerai. Ada pendapat menyatakan haram.
Haram iaitu apabila menceraikan isteri dalam keadaan haid yang sudah disetubuhinya.
[19]
Hikmah Pensyariatan Talak
Perkahwinan adalah untuk mengekalkan kehidupan berumahtangga pasangan suami isteri. Allah telah mensyariatkan pelbagai hukum dan adab perkahwinan untuk menjamin kebahagiaan serta menyuburkan hubungan mereka.
Walau bagaimanapun, kadangkala terdapat suami isteri atau seorang daripada mereka tidak mematuhinya. Contohnya, suami tidak mementingkan pemilihan pasangan yang baik. Atau kedua-dua suami isteri, atau seorang daripadanya tidak mematuhi adab pergaulan yang digariskan oleh Islam. Ekoran daripada itu, berlakulah kebencian dan semakin bertambah buruk sehingga tiada lagi ruang untuk berbaik-baik dan tiada lagi cara untuk persefahaman dan hidup bersama.
Dalam keadaan ini, adalah perlu diadakan peraturan sebagai langkah berhati-hati yang boleh dirujuk dalam situasi tersebut. Hal ini adalah membolehkan ikatan perkahwinan itu diungkai tanpa mensia-siakan hak kedua-dua suami isteri tersebut apabila tiada sebab bagi mereka untuk hidup bersama.
Hal ini berdasarkan firman Allah SWT:
وَإِن يَتَفَرَّقَا يُغْنِ اللَّهُ كُلًّا مِّن سَعَتِهِ ۚ وَكَانَ اللَّهُ وَاسِعًا حَكِيمًا
Maksudnya
:
Dan jika keduanya bercerai, maka Allah akan cukupkan (keperluan) masing-masing dari limpah kurniaNya. Dan (ingatlah) Allah Maha Luas limpah kurniaNya, lagi Maha Bijaksana.
[20]
Syeikh Dr. Wahbah al-Zuhaili menjelaskan: Setelah memberikan dorongan dan motivasi untuk mengadakan perdamaian antara suami isteri (dalam ayat sebelumnya), kemudian Allah SWT menyebut dalam ayat ini ‘وَإِن يَتَفَرَّقَا يُغْنِ اللَّهُ كُلًّا مِّن سَعَتِهِ’, iaitu tentang bolehnya berpisah dan cerai, sekiranya memang tidak ada jalan lain lagi untuk menghindarinya. Allah SWT menghiburkan hati kedua belah pihak dan menjanjikan kepada masing-masing bahawa Dia akan memberikan kecukupan kepada mereka, jika matlamat sebenar perpisahan itu adalah dengan maksud untuk menghindarkan diri daripada perbuatan tidak menunaikan hak-hak Allah SWT yang telah diwajibkan-Nya. Oleh itu, kedua-dua belah pihak hendaklah bersangka baik kepada Allah SWT.
[21]
Jika talak ini digunakan oleh suami sebagai cara yang terakhir dalam keadaan genting ini, maka ia adalah penyelesaian yang amat perlu yang tidak dapat dielakkan lagi walaupun ia amat pahit dalam banyak keadaan.
Boleh jadi kedua-dua pasangan sukar untuk hidup bersama kerana tabiat yang berbeza walaupun kedua-duanya baik, ketika itu perceraian adalah jalan yang terbaik.
Ada pasangan yang cukup baik antara keduanya tetapi tidak dikurniakan anak walaupun telah diusaha sehingga belasan tahun. Apabila mereka berpindah dan kedua-dua mencari pasangan yang baru yang akhirnya kedua-dua pasangan memperolehi anak dan zuriat.
Terdapat pasangan yang mewah dan berada tetapi kedua-dua yang bersifat ego menyebabkan mereka menjarakkan dari agama dan ketika itu syaitan dan hawa nafsu menguasai diri mereka, akhirnya mereka berpisah tetapi kesan selepas itu masing-masing bermuhasabah dan kedua-duanya menjadi soleh dan solehah.
Bilangan Talak Apabila Berkahwin Semula
Berbalik kepada persoalan di atas, kami membahagikan jawapan lelaki yang berkahwin semula dengan seorang wanita selepas ditalak itu daripada dua sudut, iaitu:
Bilangan talak selepas berlakunya Talak Ba’in Sughra
Bilangan talak selepas berlakunya Talak Ba’in Kubra
Perincian bagi kedua-dua bahagian ini boleh dijelaskan seperti berikut:
Pertama: Bilangan Talak Selepas Berlakunya Talak Raj’ie
Menurut mazhab al-Syafie, bilangan talak bagi suami isteri yang berkahwin semula setelah bercerai dengan talak satu atau dua, sekalipun jika isterinya itu bernikah dengan lelaki lain di antara talak-talak tersebut, ialah mengikut baki talak. Justeru jika seorang lelaki mentalakkan isterinya dengan talak satu, maka dia berbaki dua talak. Jika talak dua, maka dia berbaki satu talak.
Ini berdasarkan atsar yang diriwayatkan oleh Abu Hurairah RA bahawa Saidina Umar al-Khattab RA telah berkata:
أيُّما امرأةٍ طلَّقَها زوجُها طلقةً أو طلقتينِ ثمَّ تزوَّجَت غيرَهُ فماتَ أو طلَّقَها ثمَّ تزوَّجَها الأوَّلُ فإنَّها عندَهُ على ما بقِيَ من طلاقِهِ لَها
Maksudnya
: “Sekiranya seorang wanita ditalakkan suaminya dengan talak satu atau talak dua, kemudian wanita itu berkahwin dengan lelaki yang lain, kemudian lelaki yang baharu dikahwini mati atau diceraikan lalu wanita itu kembali menikahi suami yang pertama, maka wanita itu di sisi lelaki itu (boleh ditalak) dengan apa yang berbaki dari talaknya kepada wanita tersebut.”
[22]
Berdasarkan riwayat di atas, Imam al-Syafie berpendapat bahawa sekiranya suami menceraikan isterinya dengan talak satu, atau dua, kemudian wanita tersebut bernikah pula dengan lelaki lain, dan melakukan persetubuhan kemudian, diceraikan pula lelaki yang kedua. Lalu, wanita tersebut bernikah dengan suami yang pertama,
maka suami yang pertama hanya memiliki baki daripada talaq yang dilafazkan sebelum ini ke atas wanita tersebut
. Begitu juga, sekiranya wanita itu tidak bernikah dengan lelaki lain, dan tidak disetubuh oleh suami yang lain, bilangan talak dikira daripada baki kecuali jika ditalak tiga.
Beliau mengatakan bahawa terdapat perbezaan mengapa bilangan talak diambil daripada baki sekiranya talak satu atau dua, manakala mendapat bilangan penuh sekiranya talak tiga. Hal ini berdasarkan dua firman Allah SWT:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ ۗ
Maksudnya
: Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.
[23]
Firman-Nya lagi:
فَإِن طَلَّقَهَا فَلَا تَحِلُّ لَهُ مِن بَعْدُ حَتَّىٰ تَنكِحَ زَوْجًا غَيْرَهُ ۗ
Maksudnya
: Sesudah (diceraikan dua kali), itu jika diceraikan pula (bagi kali yang ketiga) maka perempuan itu tidak halal lagi baginya sesudah itu, sehingga ia berkahwin dengan suami yang lain.
[24]
Imam al-Syafie mengatakan bahawa firman Allah ﷻ di atas menjelaskan terdapat perbezaan di antara talak satu atau dua dengan talak tiga. Hal ini kerana, wanita yang ditalaq dengan talaq satu dan dua, boleh dirujuk semula. Berbeza dengan keadaan sekiranya ditalaq dengan talaq tiga, haram ke atas lelaki tersebut untuk menikahi semula wanita tersebut sehinggalah wanita tersebut bernikah dengan lelaki lain terlebih dahulu.
Selagi mana wanita yang ditalaq dengan talaq tiga oleh suaminya tidak berkahwin dengan orang lain, maka kekal hukum haram ke atas lelaki tersebut untuk menikahinya. Inilah yang membezakan antara talak satu atau dua dengan talak tiga.
Tidak boleh diqiyaskan perkara yang sudah jelas pengharaman dengan yang tidak diharamkan, kerana talak satu dan dua tidak diharamkan untuk lelaki tersebut untuk kembali kepada isterinya
.
[25]
Imam Abu Ishak al-Syirazi menyebut:
فإن طلقها طلقة أو طلقتين فتزوجت بزوج آخر فوطئها ثم أبانها رجعت إلى الأول بما بقي من عدد الطلاق لأنها عادت قبل استيفاء العدد فرجعت بما بقي كما لو رجعت قبل أن تنكح زوجاً غيره.
Maksudnya
:
 Sekiranya dia mentalaqkan dengan talak satu atau talak dua, kemudian wanita itu bernikah dengan lelaki lain, dan bersetubuh, kemudian diceraikan. Lalu, wanita itu kembali kepada lelaki yang pertama. Maka, (kuasa) talaq untuk suami yang pertama berdasarkan baki daripada bilangan yang talaq yang telah digunakan. Kerana wanita itu kembali sebelum cukup bilangan keseluruhan. Maka kembali dengan baki (bilangan talak) sepertimana jika rujuk kembali tanpa bernikah dengan suami lain.
[26]
Syeikh al-Muti`ie menyebut dalam menghuraikan perenggan di atas, antara lain, bahawa inilah pendapat dalam kalangan sahabat Nabi ﷺ seperti Saiyiduna Umar al-Khattab, Saiyiduna Ali bin Abi Talib dan Saiyiduna Abu Hurairah,
ridhwanullah `alaihim
. Begitu juga daripada kalangan ahli fiqh seperti Imam Malik, Imam al-Auza`ie, Imam Sufyan al-Tsauri, Imam Ibn Abi Laila, Imam Muhammad bin al-Hasan, dan Imam Zufar. Manakala pendapat kedua menyatakan bahawa bilangan talak kembali kepada tiga. Inilah pendapat Imam Abu Hanifah dan Imam Abu Yusuf daripada mazhab Hanafi, dan ini juga merupakan pendapat Ibn Abbas
[27]
Pendapat yang sama direkodkan oleh ulama muta`akhirin mazhab al-Syafie. Imam al-Baijuri mengatakan:
لو طلق كل من الحر والعبد دون ما يملكه ثم راجع أو جدد عادت له بما بقي من الطلاق وإن اتصلت بأزواج
Maksudnya: “Sekiranya orang yang bebas atau hamba menjatuhkan talak kurang dari tiga (sama ada satu atau dua) kemudian merujuk kembali atau memperbaharui akad, maka (pasangan ini) hanya berbaki daripada talak-talak meskipun wanita itu berkahwin dengan lelaki-lelaki lain.
[28]
Ini juga merupakan pendapat yang muktamad dalam mazhab Ahmad, seperti kata Imam Ibn Qudamah al-Maqdisi:
فَعَنْ أَحْمَدَ فِيهَا رِوَايَتَانِ إحْدَاهُمَا تَرْجِعُ إلَيْهِ عَلَى مَا بَقِيَ مِنْ طَلَاقِهَا وَهَذَا قَوْلُ الْأَكَابِرِ مِنْ أَصْحَابِ رَسُولِ اللَّهِ – صَلَّى اللَّهُ عَلَيْهِ وَسَلَّمَ – عُمَرَ وَعَلِيٍّ وَأُبَيٍّ وَمُعَاذٍ وَعِمْرَانَ بْنِ حُصَيْنٍ وَأَبِي هُرَيْرَةَ وَرُوِيَ ذَلِكَ عَنْ زَيْدٍ وَعَبْدِ اللَّهِ بْنِ عَمْرِو بْنِ الْعَاصِ وَبِهِ قَالَ سَعِيدُ بْنُ الْمُسَيِّبِ وَعُبَيْدَةُ وَالْحَسَنُ وَمَالِكٌ وَالثَّوْرِيُّ وَابْنُ أَبِي لَيْلَى وَالشَّافِعِيُّ وَإِسْحَاقُ وَأَبُو عُبَيْدَةَ وَأَبُو ثَوْرٍ وَمُحَمَّدُ بْنُ الْحَسَنِ وَابْنُ الْمُنْذِرِ وَالرِّوَايَةُ الثَّانِيَةُ عَنْ أَحْمَدَ أَنَّهَا تَرْجِعُ إلَيْهِ عَلَى طَلَاقِ ثَلَاثٍ وَهَذَا قَوْلُ ابْنِ عُمَرَ وَابْنِ عَبَّاسٍ وَعَطَاءٍ وَالنَّخَعِيِّ وَشُرَيْحٍ وَأَبِي حَنِيفَةَ وَأَبِي يُوسُفَ؛
Maksudnya
:
“Daripada Imam Ahmad terdapat dua riwayat; salah satunya kembali kepada apa yang berbaki daripada talak, dan ini merupakan pendapat para sahabat Nabi
ﷺ
 yang besar, seperti Umar, Ali, Ubayy, Mu`adz, Imran bin Husoin, dan Abu Hurairah. Pendapat ini diriwayatkan jua daripada Zaid, Abdullah bin Amr bin al-`As. Jua pendapat Sa`ied bin al-Musayyib, `Ubaidah, al-Hasan, Malik, al-Tsauri, Ibn Abi Laila, al-Syafie, Ishak, Abu `Ubaidah, Abu Tsur, Muhammad bin al-Hasan, Ibn al-Mundzir. Riwayat kedua daripada Imam Ahmad menyatakan bahawa ia kembali kepada tiga talak dan ini merupakan pendapat Ibn Umar, Ibn Abbas, Ato’, al-Nakha`ie, Syuraih, Abu Hanifah dana Abu Yusuf.”
[29]
Kedua: Bilangan Talak Selepas Berlakunya Talak Ba’in Kubra
Sekiranya suami menjatuhkan talak tiga, kemudian berkeinginan untuk berkhawin semula dengan wanita yang sama, maka perlu untuk wanita tersebut menikahi dengan lelaki lain terlebih dahulu sebelum menikahi semula dengan lelaki yang menjatuhkan talak tiga kepadanya. Hal ini berdasarkan firman Allah SWT:
فَإِن طَلَّقَهَا فَلَا تَحِلُّ لَهُ مِن بَعْدُ حَتَّىٰ تَنكِحَ زَوْجًا غَيْرَهُ ۗ
Maksudnya
: Sesudah (diceraikan dua kali), itu jika diceraikan pula (bagi kali yang ketiga) maka perempuan itu tidak halal lagi baginya sesudah itu, sehingga ia berkahwin dengan suami yang lain.
[30]
Setelah bernikah dengan lelaki lain dan melaksanakan semua syarat-syarat yang ditetapkan syarak, maka barulah boleh dikahwini semula. Setelah berkahwin semula, perkahwinan ini dianggap pernikahan yang baharu, dan pasangan tersebut mendapat semula bilangan talak yang penuh iaitu tiga kali talak. Hal ini disebutkan di dalam
al-Majmu’

[31]
:
وان طلق امرأته ثلاثا ثم تزوجها بعد زوج فانه يملك عليها ثلاث طلقات
Maksudnya
: “Dan sekiranya ditalakkan isterinya dengan talak tiga, kemudian bernikah semula setelah wanita itu bernikah dengan lelaki lain, maka dia mendapat (kuasa) tiga talak. “

Hal yang sama disebutkan bahawa:
وإذا استوفى ماله ثم جدد نكاحها بعد اتصالها بزوج آخر عادت له بما يملك لأنها زوجة جديدة
Maksudnya
:
 “Dan sekiranya dia telah menggunakan semua (bilangan talak) yang ada padanya, kemudian dia memperbahrui pernikahan dengan wanita tersebut selepas wanita itu dinikahi (terlebih dahulu) dengan lelaki lain dan kembali kepadanya dengan apa yang dimiliki (bilangan talak yang penuh) kerana sesungguhnya (wanita itu) adalah isteri yang baharu.”
[32]
Kesimpulan
Berdasarkan nas dan keterangan di atas, jelas bahawa para fuqaha’ mazhab Imam al-Syafie menetapkan bahawa
sekiranya seorang lelaki menjatuhkan talak satu atau dua kepada isterinya, kemudian mereka berkahwin semula, maka bilangan talak mereka hanya tinggal dari baki talak yang awal. Sekiranya talak satu, maka berbaki talak dua dan tiga. Hal ini turut tidak berubah sekiranya wanita tersebut berkahwin dengan lelaki lain sebelum berkahwin semula.
Pendapat ini turut disepakati oleh mazhab Imam Malik dan mazhab Imam Ahmad. Namun, hanya pendapat Imam Abu Hanifah yang menyatakan bahawa akan kembali mendapat bilangan talaq yang penuh. Berkata Imam Ala’uddin al-Kasani daripada mazhab Hanafi:
هَلْ يَهْدِمُ مَا كَانَ فِي مِلْكِ الزَّوْجِ الْأَوَّلِ مِنْ الطَّلَاقِ لَا خِلَافَ فِي أَنَّهُ يَهْدِمُ الثَّلَاثَ، وَهَلْ يَهْدِمُ مَا دُونَ الثَّلَاثِ قَالَ أَبُو حَنِيفَةَ وَأَبُو يُوسُفَ يَهْدِمُ وَقَالَ مُحَمَّدٌ لَا يَهْدِمُ وَبِهِ أَخَذَ الشَّافِعِيُّ
Maksudnya
:
“Adakah terhapus bilangan talak yang dimiliki oleh suami yang pertama? Tiada khilaf bahawa jika berlaku pada talak tiga akan terhapus; namun adakah terhapus bagi talak di bawah tiga? Berkata Abu Hanifah dan Abu Yusuf: Terhapus. Berkata Muhammad (ibn Hasan al-Syaibani): Tidak terhapus. Inilah pendapat yang diambil oleh al-Syafie.”
[33]
Manakala, bagi yang bernikah semula setelah menjatuhkan talaq tiga, mendapat kuasa menjatuhkan talaq sebanyak tiga kali, seakan-akan itu ialah isteri yang baharu baginya.
Wallahu a’lam.
Bertarikh: 31 Mac 2022 bersamaan 28 Syaaban 1443H

[give_form id=”14962″]

[1]
 hlm. 230
[2]
 3/226
[3]
 16/192)
[4]
 3/279
[5]
 Lihat
al-Mu’tamad
, 4/96
[6]
 Lihat
al-Taqrirat al- Sadidah fi al-Masail al-Mufidah
, hlm. 42
[7]
 Lihat
al-Fiqh al-Manhaji
, 4/127
[8]
 (Surah al-Baqarah: 229)
[9]
 Lihat
al-Nukat wa al-‘Uyun
, 1/293
[10]
 (Surah al-Talaq: 1)
[11]
 Lihat
Jami’ al-Bayan
, 23/413
[12]
 Lihat
al-Jami’ li Ahkam al-Quran,
18/148
[13]
 Riwayat Abu Daud (2178), Ibn Majah (2018), al-Hakim (2/197) dan beliau mensahihkannya.
[14]
 Lihat
Ma’alim al-Sunan
, 3/231
[15]
 Lihat
al-Fiqh al-Manhaji ‘ala Mazhab al-Imam al-Syafie
, 4/120
[16]
 Lihat
Subul al-Salam
, 2/248
[17]
 Riwayat Abu Daud (2088), al-Tirmizi (1189) dan Ibn Majah (2088)
[18]
 Lihat
Dalil al-Falihin
, 3/174
[19]
 Lihat
al-Mausu’ah al-Fiqhiyyah al-Kuwaitiyyah
, 29/9. Lihat juga
al-Fiqh al-Islami wa Adillatuhu,
7/363 dan
al-Mu’tamad
, 4/139
[20]
 (Surah al-Nisa’: 130)
[21]
 Lihat
al-Tafsir al-Munir
, 3/285
[22]
 Riwayat al-Syafie dalam
Musnad
-nya (no.1276)
[23]
 (Surah al-Baqarah : 229)
[24]
 (Surah al-Baqarah: 230)
[25]
 Lihat
al-Umm
,
hlm. 369
[26]
 Lihat
al-Muhazzab
, 3/51
[27]
 Lihat
al-Majmu’
, 17/287;
al-Fiqh al-Islami wa Adillatuh
, 9/7006
[28]
 Lihat
Hasyiah al-Baijuri
, 2/271
[29]
 Lihat
al-Mughni
, 7/505
[30]
 (Surah al-Baqarah: 230)
[31]
 17/287
[32]
 Lihat
Hasyiah al-Baijuri
, 2/271 dan
al-Tahzib
, 6/126
[33]
 Lihat
Bada’I’ al-Sona’i’
, 3/189


#815: Zikir Secara Kuat Selepas Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apakah hukum berzikir secara nyaring selepas solat fardhu?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zikir adalah satu istilah yang suci dari Ilahi. Seperti yang didefinisikan oleh Syeikh Abdul Rahman al-Sa’di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya.
[1]
Secara khususnya pula, zikir merujuk kepada lafaz-lafaz tertentu yang disyariatkan oleh Allah SWT seperti membaca al-Qur’an, menyebut nama-nama dan sifat-sifat-Nya yang Maha Tinggi dengan bibir atau di dalam hati sebagaimana yang termaktub di dalam al-Qur’an, atau pun lafaz-lafaz yang disyariatkan menerusi lidah Rasulullah SAW yang memberi erti pujian, penyucian, pengudusan dan pengesaan terhadap Allah SWT.
[2]
Ibn ‘Allan pula menyimpulkannya sebagai apa yang kita ibadahkan berdasarkan lafaz-lafaz yang ditentukan oleh pembuat syariat (Allah SWT) bertujuan bagi mengagungkan Allah SWT dan memuji-muji-Nya.
[3]
Ini bermakna, zikir pada asasnya adalah sesuatu yang amat dituntut di dalam agama. Bahkan ayat-ayat al-Qur’an banyak menyentuh tentang perintah supaya kita berzikir kepada Allah SWT. Ada antara perintah tersebut berbentuk wajib seperti berzikir mengingati Allah SWT melalui solat lima waktu sebagaimana firman Allah SWT:
إِنَّنِي أَنَا اللَّهُ لَا إِلَهَ إِلَّا أَنَا فَاعْبُدْنِي وَأَقِمِ الصَّلَاةَ لِذِكْرِي
Maksudnya
: “
Sesungguhnya Akulah Allah; tiada Tuhan melainkan Aku; oleh itu, sembahlah akan daku, dan dirikanlah sembahyang untuk mengingati daku
.”
[4]
Manakala ayat-ayat yang menyebut tentang perintah berzikir tanpa menyebut bentuk ibadah tertentu adalah tersangat banyak. Cukup dinyatakan di sini ayat 41 dalam surah al-Ahzab yang memerintahkan kita supaya memperbanyakkan zikir kepada Allah SWT secara umum. Allah SWT berfirman dalam ayat tersebut:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا، وَسَبِّحُوهُ بُكْرَةً وَأَصِيلًا
Maksudnya
: “
Wahai orang-orang yang beriman, (untuk bersyukur kepada Allah) ingatlah serta sebutlah nama Allah dengan ingatan serta sebutan yang sebanyak-banyaknya
.”
[5]
Dengan itu, tidak diragukan lagi kepentingan berzikir kepada Allah SWT. Sesiapa yang menolak kepentingan berzikir, golongan tersebut boleh dikategorikan sebagai fasiq. Ini kerana zikir adalah termasuk dalam salah satu kaedah penting dalam mendekatkan diri seseorang hamba kepada Allah SWT. Dalam disiplin keilmuan Islam, ilmu berkenaan hal ehwal mendekatkan diri kepada Allah SWT disebut sebagai tasawuf. Kerana itu Imam Malik pernah mengatakan bahawa, barang siapa yang berfekah tanpa bertasawuf maka dia telah menjadi fasiq.
[6]
Ayat al-Quran dan Hadith Nabawi Berkenaan Tuntutan Berzikir
Antara ayat al-Quran berkaitan tuntutan berzikir adalah firman Allah SWT:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا
Maksudnya
: “Wahai orang-orang yang beriman! berzikirlah kamu kepada Allah dengan zikir yang banyak.”
[7]
Firman Allah SWT:
وَاذْكُرِ اسْمَ رَبِّكَ بُكْرَةً وَأَصِيلًا
Maksudnya
: “Dan sebutlah dengan lidah atau dengan hati akan nama Tuhanmu (di dalam dan di luar solat) pada waktu pagi dan petang.”
[8]
Di sana juga terdapat banyak hadith berkaitan galakan berzikir ini seperti hadith daripada Abu Musa R.A, bahawa Nabi SAW bersabda:
مَثَلُ الَّذِي يَذْكُرُ رَبَّهُ وَالَّذِي لاَ يَذْكُرُ رَبَّهُ، مَثَلُ الحَيِّ وَالمَيِّتِ
Maksudnya
: “Perumpamaan orang yang berzikir kepada Allah dan orang yang tidak berzikir kepada Allah seperti orang yang hidup dan mati.”
[9]
 Daripada Abu al-Darda’ RA, bahawa Nabi SAW bersabda:
أَلَا أُنَبِّئُكُمْ بِخَيْرِ أَعْمَالِكُمْ، قَالَ مَكِّيٌّ: وَأَزْكَاهَا، عِنْدَ مَلِيكِكُمْ، وَأَرْفَعِهَا فِي دَرَجَاتِكُمْ، وَخَيْرٍ لَكُمْ مِنْ إِعْطَاءِ الذَّهَبِ وَالْوَرِقِ، وَخَيْرٍ لَكُمْ مِنْ أَنْ تَلْقَوْا عَدُوَّكُمْ، فَتَضْرِبُوا أَعْنَاقَهُمْ وَيَضْرِبُوا أَعْنَاقَكُمْ ” قَالُوا: وَذَلِكَ مَا هُوَ يَا رَسُولَ اللهِ؟ قَالَ: ذِكْرُ اللهِ عَزَّ وَجَلَّ
Maksudnya
: “Tidakkah kamu ingin aku tunjukkan kepada kamu akan sebaik-baik amalan? Kata Makki: Ia adalah sebaik-baik penyucian di sisi Tuhan kamu dan yang mengangkat darjat kamu dengan begitu tinggi. Dan ia lebih baik daripada kamu memberikan emas dan duit. Ia juga jauh lebih baik daripada kamu apabila berhadapan dengan musuh kamu dengan kamu memancung leher-leher mereka dan mereka memancung lehermu. Para sahabat berkata: Apakah perkara itu (kami ingin mengetahuinya) wahai Rasulullah! Lalu Rasulullah SAW bersabda: “Zikir kepada Allah Azza Wa Jalla.”
[10]
Galakan Zikir dan Doa Selepas Solat Fardhu
Pada asasnya, berzikir dan berdoa selepas solat fardu adalah amalan yang digalakkan. Ini adalah berdasarkan beberapa riwayat hadis dan athar berkaitan galakan dan kelebihan amalan zikir dan berdoa selepas solat fardhu. Antaranya, hadith daripada Abu Umamah R.A, beliau berkata bahawa Rasulullah pernah ditanya tentang apakah doa yang paling didengari. Lalu Rasulullah SAW menjawab:
جَوْفَ اللَّيْلِ الْآخِرِ وَدُبُرَ الصَّلَوَاتِ الْمَكْتُوبَاتِ
Maksudnya
:
“(Doa yang paling didengari ialah) ketika satu pertiga malam yang terakhir dan ketika selesai solat fardu.”
[11]
Dalam hadith yang diriwayatkan daripada Ibn Abbas R.Anhuma, beliau berkata:
أَنَّ رَفْعَ الصَّوْتِ بِالذِّكْرِ حِينَ يَنْصَرِفُ النَّاسُ مِنَ الْمَكْتُوبَةِ كَانَ عَلَى عَهْدِ النَّبِىِّ -صلى الله عليه وسلم-كُنْتُ أَعْلَمُ إِذَا انْصَرَفُوا بِذَلِكَ إِذَا سَمِعْتُهُ
Maksudnya
:
“Terangkatnya suara (kuat) ketika berzikir adalah apabila orang ramai selesai menunaikan solat fardu. Ianya berlaku pada zaman Rasulullah SAW. Maka aku tahu jika mereka selesai menunaikan solat adalah ketika aku mendengar suara mereka berzikir.”
[12]
Thauban R.A pula meriwayatkan dengan katanya:
كَانَ رَسُولُ اللَّهِ -صلى الله عليه وسلم- إِذَا انْصَرَفَ مِنْ صَلاَتِهِ اسْتَغْفَرَ ثَلاَثًا وَقَالَ  اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَامِ
Maksudnya
: “
Rasulullah SAW apabila selesai menunaikan solat Baginda beristighfar sebanyak 3 kali seraya menyebut
  : اللَّهُمَّ أَنْتَ السَّلاَمُ وَمِنْكَ السَّلاَمُ تَبَارَكْتَ ذَا الْجَلاَلِ وَالإِكْرَام.”
[13]
Daripada al-Mughirah bin Syu’bah R.A, beliau menulis surat kepada Mu’awiyah:
أَنَّ رَسُولَ اللَّهِ -صلى الله عليه وسلم- كَانَ إِذَا فَرَغَ مِنَ الصَّلاَةِ وَسَلَّمَ قَالَ : لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ اللَّهُمَّ لاَ مَانِعَ لِمَا أَعْطَيْتَ وَلاَ مُعْطِىَ لِمَا مَنَعْتَ وَلاَ يَنْفَعُ ذَا الْجَدِّ مِنْكَ الْجَدُّ
Maksudnya
: “
Bahawa Rasulullah SAW apabila Baginda selesai menunaikan solat Baginda mengucapkan
 : لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ اللَّهُمَّ لاَ مَانِعَ لِمَا أَعْطَيْتَ وَلاَ مُعْطِىَ لِمَا مَنَعْتَ وَلاَ يَنْفَعُ ذَا الْجَدِّ مِنْكَ الْجَد
[14]
ّ
Kata Ibn Zubair:
“Rasulullah SAW mengucapkannya setiap kali selepas menunaikan solat.”
Daripada Abu Hurairah R.A, beliau berkata bahawa Rasulullah SAW bersabda:
مَنْ سَبَّحَ اللَّهَ فِى دُبُرِ كُلِّ صَلاَةٍ ثَلاَثًا وَثَلاَثِينَ وَحَمِدَ اللَّهَ ثَلاَثًا وَثَلاَثِينَ وَكَبَّرَ اللَّهَ ثَلاَثًا وَثَلاَثِينَ فَتِلْكَ تِسْعَةٌ وَتِسْعُونَ وَقَالَ تَمَامَ الْمِائَةِ لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِيرٌ غُفِرَتْ خَطَايَاهُ وَإِنْ كَانَتْ مِثْلَ زَبَدِ الْبَحْرِ
Maksudnya
:
“Sesiapa yang bertasbih pada setiap kali selepas solat sebanyak 33 kali, bertahmid sebanyak 33 kali dan bertakbir sebanyak 33 kali. Kesemuanya adalah sebanyak 99 kali. Ketika mana sampai ke kali yang ke-100 dia mengucapkan
‘لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَىْءٍ قَدِير,
maka diampunkan kesalahannya walaupun dosa tersebut sebanyak buih di lautan.”
[15]
Riwayat-riwayat yang dinyatakan di atas ini menunjukkan bahawa amalan berzikir setiap kali selepas solat fardhu adalah amalan yang sentiasa dilazimi oleh Rasulullah SAW. Malah, Nabi SAW pernah menegur seorang lelaki yang tergesa-gesa berdoa selepas solat tanpa ada pujian kepada Allah dan selawat. Baginda SAW bersabda:
إِذَا صَلَّى أَحَدُكُمْ ، فَلْيَبْدَأْ بِتَمْجِيدِ رَبِّهِ جَلَّ وَعَزَّ ، وَالثَّنَاءِ عَلَيْهِ ، ثُمَّ يُصَلِّي عَلَى النَّبِيِّ صلى الله عليه وسلم ، ثُمَّ يَدْعُو بَعْدُ بِمَا شَاءَ
Maksudnya
: “Jika salah seorang dari kalian selesai menunaikan solat maka mulakanlah (doa selepas solat ) dengan mengagungkan dan memuji Allah. Kemudian berselawat ke atas Nabi dan barulah berdoa selepas itu apa yang dia ingini.”
[16]
Imam al-Nawawi menyebut: “
Para ulama bersepakat terhadap keharusan zikir selepas menunaikan solat
.”
[17]
Justeru, berdasarkan beberapa riwayat di atas, dapat kita fahami bahawa amalan zikir dan berdoa selepas solat fardu adalah satu amalan yang amat digalakkan. Moga zikir-zikir yang kita ucapkan selepas menunaikan solat fardu menjadi penghapus dosa. Maka tidak perlu tergesa-gesa bangun selepas menunaikan solat fardu. Alangkah baiknya jika kita dapat duduk sejenak berzikir dan berdoa sebelum menunaikan solat sunat Ba’diah sepertimana yang dilakukan oleh Rasulullah SAW.
Hadith Ibn ‘Abbas dan Penjelasan Ulama’
Daripada Ibn ‘Abbas R.Anhuma, katanya:
أَنَّ رَفْعَ الصَّوْتِ بِالذِّكْرِ حِينَ يَنْصَرِفُ النَّاسُ مِنْ الْمَكْتُوبَةِ كَانَ عَلَى عَهْدِ النَّبِيِّ صَلَّى اللَّهُ عَلَيْهِ وَسَلَّمَ، وَقَالَ ابْنُ عَبَّاسٍ: كُنْتُ أَعْلَمُ إِذَا انْصَرَفُوا بِذَلِكَ إِذَا سَمِعْتُهُ
Maksudnya: “
Bahawa menguatkan suara ketika berzikir selepas jemaah mendirikan solat fardhu adalah biasa dilakukan pada zaman Nabi SAW
.” Kata Ibn ‘Abbas lagi:
“Dahulu aku mengetahui bahawa berakhir solat (selesai solat) itu adalah apabila telah mendengar suara zikir.”
[18]
Imam al-Nawawi menjelaskan seperti berikut: Al-Syafi’i Rahimahullahu Ta’ala menjelaskan berkenaan hadith ini, bahawa Baginda SAW menguatkan suara dalam beberapa tempoh waktu sahaja. Ia adalah bertujuan untuk mengajar para Sahabat berkenaan cara-cara berzikir, bukan bererti mereka sentiasa menguatkan suaranya.
Beliau (al-Syafi’i) berkata: Aku berpendapat bahawa seseorang imam dan makmum hendaklah mereka berzikir kepada Allah, sebaik selesai menunaikan solatnya. Dan hendaklah mereka merendahkan suara zikirnya, kecuali bagi seseorang imam yang mahu supaya para makmumnya belajar (berkenaan zikir) daripadanya. Maka dia boleh menguatkan zikirnya sehingga apabila dia merasa (mengetahui) bahawa mereka telah memahami (belajar), maka hendaklah dia kembali merendahkan (memperlahankan) suaranya ketika berzikir.
[19]
Imam al-Nawawi turut berkata: Disunatkan untuk berzikir dan berdoa pada setiap kali selesai solat (fardhu) dan hendaklah dia merendahkan suaranya. Apabila seseorang imam hendak mengajarkan makmumnya (tentang bacaan zikir), maka dia boleh untuk menguatkan suaranya. Kemudian apabila mereka telah mengetahui, dia kembali merendahkan (suara zikirnya).
[20]
Al-‘Imrani menjelaskan: Riwayat perawi yang meriwayatkan bahawa Baginda SAW berdoa (berzikir) dan menguatkan suaranya, ditafsirkan bahawa Baginda SAW melakukan perkara tersebut agar para Sahabat dapat belajar daripada Baginda SAW. Dan riwayat perawi yang menyebut bahawa Baginda SAW diam sejenak (selepas selesai solat), kemudian bangun dan pergi, difahami bahawa Baginda berdoa dengan merendahkan suaranya, sehingga Baginda hanya memperdengarkan untuk dirinya sahaja.
[21]
Berkenaan hadith di tersebut juga, Syeikh ‘Abdullah bin ‘Abd al-Rahman al-Bassam dalam syarahnya terhadap ‘Umdah al-Ahkam berkata: “Di sini sebenarnya perlu difahami bahawa Ibn ‘Abbas masih kecil dan dia tidak turut serta dalam solat berjemaah. Dia mendengar suara tahlil dari luar masjid. Dapat juga diertikan bahawa beliau menyertai solat berjemaah, tetapi beliau berada di saf yang jauh sehingga tidak ada orang yang menyambung suara kepadanya, menjadikan beliau tidak mengetahui telah berakhirnya solat Rasulullah SAW melainkan dengan mendengar suara tahlil daripada saf-saf yang awal.”
[22]
Al-Hafiz Ibn Hajar al-Asqalani menyebut: Al-Qadhi ‘Iyadh berkata: Bahawa Ibn ‘Abbas R.Anhuma tidak hadir menyertai solat berjemaah tersebut kerana usianya yang masih kecil. Dia tidak termasuk di antara orang yang terus-menerus menghadiri jemaah. Maka beliau mengetahui selesainya solat berdasarkan keadaan tersebut. Ulama’ selainnya mengatakan, kemungkinan Ibn ‘Abbas hadir di akhir saf, maka beliau tidak mengetahui selesainya solat berdasarkan salam. Akan tetapi, beliau mengetahuinya dengan takbir. Ibn Daqiq al-‘Id berpendapat, daripada sini dapat dibuat kesimpulan bahawa di ketika itu, tidak ada orang yang menyampaikan takbir imam (
muballigh
) supaya didengari oleh orang yang berada di akhir saf.
[23]
Berkenaan Zikir Secara Nyaring Selepas Solat
Adakah berzikir selepas solat fardu secara nyaring itu sunat atau tidak sunat? Jika mempunyai dalil, sudah pasti ia akan dihukumkan sunat. Jika tidak mempunyai dalil, adakah ia suatu amalan bid’ah yang menyesatkan atau bidaah yang
hasanah
 iaitu yang dipuji?
Dalam menjawab persoalan ini, dikemukakan tokoh ulama, antaranya:
Pertama:
Al-Hafiz Ibnu Rajab al-Hanbali
Beliau merupakan salah seorang tokoh ulama hadis terkemuka. Bermazhab Hanbali dan juga memiliki kitab Syarah kepada Sahih al-Bukhari yang menyamai dengan nama kitab karangan al-Hafiz Ibnu Hajar al-Asqalani iaitu
Fath al-Bari
.
Ibnu Rajab berkata dalam kitab
Fath al-Bari
: “Imam Ahmad meriwayatkan hadis ini dan menambahnya sesungguhnya manusia (pada waktu itu) apabila imam memberi salam daripada solat fardu mereka akan bertakbir sebanyak tiga kali.” Dengan ini telah jelas maksud takbir yang berlaku pada zaman Rasulullah SAW selepas solat fardu ialah tiga kali takbir berturut-turut. Hadis riwayat Ibnu Umar R.Anhuma menyokongnya (riwayat Imam Ahmad) yang berkata Rasulullah SAW bersabda yang bermaksud: “Sesiapa yang menyebut selepas selesai solat dalam keadaan berbaring sambil mengiring:
اللهُ أَكْبَرُ كَبِيرًا عَدَدَ الشَّفْعِ وَالْوِتْرِ، وَكَلِمَاتُ اللهِ الطَّيِّبَاتُ الْمُبَارَكَاتُ
Sebanyak tiga kali dan:
لاَ إِلَهَ إِلاَّ اللهُ عَدَدَ الشَّفْعِ وَالْوِتْرِ، وَكَلِمَاتُ اللهِ الطَّيِّبَاتُ الْمُبَارَكَاتِ
Juga sebanyak tiga kali, nescaya dijadikan cahaya baginya semasa berada di dalam kubur, cahaya baginya di Padang Mahsyar, dan cahaya baginya ketika berada di atas titian Sirat sehinggalah dia memasuki syurga.
Al-Hafiz Ibnu Rajab berkata lagi: “Sesungguhnya hadis Ibnu Abbas menjadi dalil kepada menyaringkan suara ketika bertakbir selepas solat fardu. Sebahagian ahli zahir telah mengambil secara zahir, dan diceritakan daripada kebanyakan ulama bersalahan dengan (pemahaman) tersebut. Sesungguhnya yang paling utama adalah memperlahankan suara ketika berzikir berdasarkan firman Allah SWT (Surah al-A’raf: 205) yang bermaksud: Sebutlah Tuhanmu di dalam hatimu, dengan merendah diri serta dengan perasaan takut. Firman-Nya (Surah al-A’raf: 55) lagi yang bermaksud: Berdoalah kepada Tuhan kamu dengan merendah diri dan (dengan suara) perlahan-lahan.
Nabi SAW bersabda kepada mereka yang berzikir secara kuat dalam kalangan sahabat Baginda yang bermaksud:
“Sesungguhnya kalian bukannya menyeru seorang yang pekak dan tiada di hadapan kamu.”
Al-Hafiz Ibnu Rajab berkata lagi: Al-Qadhi Abu Ya’la menyebut dalam kitab
al-Jami’ al-Kabir
: Zahir kata-kata (Imam) Ahmad bahawa disunatkan bagi imam menyaringkan suara ketika berzikir dan berdoa selepas solat sekadar makmum mendengarnya dan tidak lebih daripada itu. Beliau (Abu Ya’la) menyebutkan nas-nas daripada Imam Ahmad yang menunjukkan beliau (Imam Ahmad) menyaringkan (suara) pada beberapa zikir dan berdoa secara perlahan. Inilah yang paling jelas, dan ia bukanlah dikhususkan kepada imam sahaja. Sesungguhnya hadis Ibnu Abbas ini secara zahirnya menunjukkan bahawa makmum juga menyaringkan (suara).
Apa yang diriwayatkan oleh Muslim juga menjadi dalil kepadanya (perbuatan ini) daripada hadis Ibnu al-Zubair bahawa beliau menyebut pada setiap kali selepas solat ketika memberi salam:
لاَ إِلَهَ إِلاَّ اللهُ وَحْدَهُ لاَ شَرِيْكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيْرٌ، لاَ حَوْلَ وَلاَ قُوَّةَ إِلاَّ بِاللهِ. لاَ إِلَهَ إِلاَّ اللهُ، وَلاَ نَعْبُدُ إِلاَّ إِيَّاهُ، لَهُ النِّعْمَةُ وَلَهُ الْفَضْلُ وَلَهُ الثَّنَاءُ الْحَسَنُ، لاَ إِلَهَ إِلاَّ اللهُ، مُخْلِصِيْنَ لَهُ الدِّينَ وَلَوْ كَرِهَ الْكَافِرُونَ
Beliau berkata:
“Rasulullah SAW menyebutnya pada setiap kali selesai solat.”
Maksud perkataan
yuhillu
 adalah meninggikan suaranya (Baginda SAW).
Sesungguhnya para sahabat Nabi SAW telah berzikir dengan nyaring selepas solat, sehingga orang yang berada di samping mereka boleh mendengarnya. Imam al-Nasaie telah meriwayatkan dalam kitab
Amal al-Yaum wa al-Lailah
 daripada riwayat ‘Aun bin Abdullah bin Utbah, katanya: Seorang lelaki telah solat bersebelahan Abdullah bin Amru bin al-‘Ash dan dia mendengar beliau mengucapkan ketika memberikan salam:
اللَّهُمَّ أَنْتَ السَّلاَمُ، وَمِنْكَ السَّلاَمُ، تَبَارَكْتَ يَا ذَا الْجَلاَلِ وَالإِكْرَامِ
Kemudian (suatu ketika yang lain), dia solat bersebelahan Abdullah Ibnu Umar, dan dia mendengar beliau mengucapkan perkataan seperti itu ketika memberikan salam. Lalu lelaki itu pun ketawa. Lantas Ibnu Umar bertanya kepadanya: Apakah perkara yang menyebabkan engkau ketawa? Dia berkata
: “Sesungguhnya aku telah solat bersebelahan Abdullah bin Amru. Aku mendengar beliau mengucapkan sama seperti apa yang telah engkau ucapkan tadi
.” Kata Ibnu Umar: Adalah Rasulullah SAW mengucapkan sedemikian.”
Kedua
: Imam al-Nawawi
Beliau merupakan tokoh yang agung, terkemuka serta tidak asing lagi dalam mazhab al-Syafi’i. Beliau memiliki banyak kitab yang menjadi rujukan kepada ramai ulama’ di seluruh dunia.
Sepertimana yang telah kami sebutkan di atas, kami nukilkan sekali lagi di sini tentang kenyataan Imam al-Nawawi berkenaan isu ini. Kata beliau: (Imam) Al-Syafi’i Rahimahullahu Ta’ala menjelaskan berkenaan hadith ini (hadith Ibn ‘Abbas di atas), bahawa
Baginda SAW menguatkan suara dalam beberapa tempoh waktu sahaja. Ia adalah bertujuan untuk mengajar para Sahabat berkenaan cara-cara berzikir, bukan bererti mereka sentiasa menguatkan suaranya.
Beliau (al-Syafi’i) berkata:
Aku berpendapat bahawa seseorang imam dan makmum hendaklah mereka berzikir kepada Allah, sebaik selesai menunaikan solatnya. Dan hendaklah mereka merendahkan suara zikirnya, kecuali bagi seseorang imam yang mahu supaya para makmumnya belajar (berkenaan zikir) daripadanya. Maka dia boleh menguatkan zikirnya sehingga apabila dia merasa (mengetahui) bahawa mereka telah memahami (belajar), maka hendaklah dia kembali merendahkan (memperlahankan) suaranya ketika berzikir
.
[24]
Ketiga:
Al-Hafiz Ibn Hajar al-Asqalani
Beliau juga merupakan salah seorang tokoh ulama hadis yang sangat terkemuka lagi disegani dan dihormati sejak sekian lama oleh para ulama hadis yang lain. Beliau bermazhab Syafie dan mempunyai beberapa buah kitab yang sangat hebat menjadi rujukan para ulama seluruh pelosok dunia.
Antara kitab paling unggul karangannya ialah kitab
Fath al-Bari
, syarah kepada kitab
Sahih al-Bukhari
, yang dikarang memakan masa selama 25 tahun. Kitab ini merupakan yang paling unggul daripada 49 buah kitab yang pernah dikarang oleh ulama-ulama hadis dalam menghuraikan kitab
Sahih al-Bukhari
.
Menjawab isu ini, dalam kitabnya
Fath al-Bari
, katanya bahawa Ibnu Abbas R.Anhuma telah mengkhabarkan:
أَنَّ رَفَعَ الصَّوْتِ بِالذِّكْرِ حِيْنَ يَنْصَرِفُ النَّاسُ مِنَ الْمَكْتُوْبَةِ كَانَ عَلَى عَهْدِ النَّبِيِّ صَلَّى اللهُ عَلَيْهِ وَسَلَّمَ. وَقَالَ اِبْنُ عَبَّاسٍ: كُنْتُ أَعْلَمُ إِذَا انْصَرَفُوْا بِذَلِكَ إِذَا سَمِعْتُهُ
Maksudnya: “
Sesungguhnya menyaringkan suara ketika berzikir semasa orang ramai selesai daripada solat fardu telah berlaku pada zaman Nabi SAW lagi. Ibnu Abbas R.Anhuma berkata: Aku mengetahui mereka (orang ramai) telah selesai melaksanakan solat fardu apabila aku mendengarnya (berzikir secara nyaring).
”
[25]
Al-Hafiz Ibnu Hajar ketika mengulas kenyataan Ibnu Abbas R.Anhuma berkata: “Ia (hadis ini) menjadi dalil harus menyaringkan suara ketika berzikir selepas solat. Imam al-Nawawi berkata: “Imam al-Syafie memberikan pendapat dengan berdasarkan hadis ini bahawa mereka menyaringkannya dalam tempoh yang sedikit untuk mengajarkan bentuk zikir, bukannya mereka berterusan menyaringkannya. (Pendapat) yang terpilih ialah imam dan makmum berzikir dengan merendahkan (suara) melainkan jika ia perlu kepada pengajaran (imam mengajarkan makmumnya zikir tersebut).”
Hadis tersebut telah disokong dengan satu lagi riwayat daripada Imam al-Bukhari yang berbunyi:
كُنْتُ أَعْرِفُ انقِضَاءَ صَلاَةِ النَّبِيِّ صَلَّى اللهُ عَلَيْهِ وَسَلَّمْ بِالتَّكْبِيْرِ
Maksudnya: “
Aku mengetahuinya selesainya solat Nabi SAW dengan ucapan takbir (secara nyaring).
”
Wallahu a’lam.
Bertarikh: 31 Mac 2022 bersamaan 28 Syaaban 1443H

[give_form id=”14962″]

[1]
 Lihat
al-Riyadh al-Nadhirah
, hlm. 245
[2]
 Lihat
al-Zikr wa Atharuh fi Dunya al-Muslim wa Akhiratih
, hlm. 17-20
[3]
 Lihat
al-Futuhat al-Rabbaniyyah Syarh al-Azkar al-Nawawiyyah
, 1/396
[4]
 (Surah Taha: 14)
[5]
 (Surah al-Ahzab: 41-42)
[6]
 Lihat
Mirqat al-Mafatih
, 1/478
[7]
 (Surah al-Ahzab: 41)
[8]
 (Surah al-Insan: 25)
[9]
 Riwayat al-Bukhari (6407)
[10]
 Riwayat Ahmad (27102). Syeikh Syu’aib al-Arna’uth menilai sanad hadith ini adalah sahih.
[11]
 Riwayat al-Tirmizi (3499). Beliau berkata: Hadis ini adalah hadis Hasan.
[12]
 Riwayat al-Bukhari (841) dan Muslim (1346)
[13]
 Riwayat Muslim (1362)
[14]
 Riwayat al-Bukhari (844) dan Muslim (1366)
[15]

Riwayat Muslim (1380)
[16]
 Riwayat Abu Daud (1481)
[17]
 Lihat
al-Azkar
, hlm. 57
[18]
 Riwayat al-Bukhari (796) dan Muslim (919)
[19]
 Lihat
Syarh al-Nawawi ‘ala Sahih Muslim
, 5/84
[20]
 Lihat
al-Tahqiq
, hlm. 219
[21]
 Lihat
al-Bayan fi Mazhab al-Imam al-Syafi’i
, 2/250
[22]
 Lihat
Taisir al-‘Allam
, hlm. 266
[23]
 Lihat
Fath al-Bari
,
2/326
[24]
 Lihat
Syarh al-Nawawi ‘ala Sahih Muslim
, 5/84
[25]
 Riwayat al-Bukhari (840 )


#816: Pelihara Anjing

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah  hukum memelihara anjing sebagai haiwan peliharaan (
pets
)?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Anjing
Anjing menurut Kamus Dewan Edisi Keempat bermaksud binatang yang menyalak sama ada yang liar ataupun yang dipelihara untuk menjaga rumah dan sebagainya.
[1]
 Anjing adalah haiwan yang paling digemari oleh pencinta haiwan. Selain taat dan patuh, ia juga merupakan seorang haiwan yang setia.
Anjing ialah haiwan kesayangan yang popular di seluruh dunia. Sekurang-kurangnya 10,000 tahun dahulu, anjing menjadi haiwan yang pertama dijinakkan. Sepanjang masa tersebut, pembiak baka telah membiakkan beratus-ratus baka anjing untuk melakukan pelbagai tugas, dijadikan teman dan untuk menyenangkan mata manusia.
Kebanyakan ahli sains percaya bahawa manusia prasejarah mulanya menghargai anjing sebagai anjing pengawal. Kemudian, manusia sedar bahawa anjing juga boleh digunakan untuk menggembala dan memburu haiwan-haiwan lain. Dalam masa ribuan tahun, baka seperti
collie, comondor
 dan
puli
dibiakkan untuk menggembala biri-biri, kambing dan lembu.
Hound, pointer retrievar, setter spaniel,
 dan
terrier
 dibiakkan untuk pelbagai jenis pemburuan.
Kecerdikan, kesetiaan dan kebolehan mengesan menjadikan anjing berguna kepada penggembala dan pemburu, dan juga untuk peranan-peranan lain. Misalnya, polis menggunakan anjing untuk mengesan penjenayah dan untuk menghidu dadah dan bahan letupan yang disembunyikan.
Kesemua baka anjing menjadi teman baik kepada manusia, dan banyak baka, termasuk anjing kecil, dibiakkan khususnya untuk tujuan ini. Anjing sebagai teman menyumbang kepada kesejahteraan seseorang. Kajian saintifik telah menunjukkan bahawa menepuk-nepuk anjing memperlahankan kadar denyutan jantung dan menurunkan tekanan darah orang yang melakukannya.
Anjing membantu orang cacat, memandu orang buta dan berfungsi sebagai “telinga” bagi orang pekak. Di samping itu, anjing juga menaikkan semangat pesakit di hospital dan di rumah penjagaan. Penyelidik perubatan juga menggunakan anjing dalam eksperimen untuk membantu menghasilkan ubat baru dan teknik pembedahan. Walau bagaimanapun, sesetengah orang menganggap bahawa menggunakan anjing atau haiwan-haiwan lain dalam eksperimen makmal adalah kejam.
Anjing juga menghiburkan manusia berabad abad lamanya. Pada zaman dahulu, penonton suka membuat pertaruhan dalam perlawanan sesama anjing dan anjing dengan haiwan-haiwan lain seperti beruang, lembu jantan atau singa. Kini banyak negara mengharamkan perlawanan demikian. Hari ini, pertandingan seperti lumba anjing, pertandingan lapangan dan uji kesetiaan menarik ramai penonton. Anjing juga membuat persembahan di sarkas, di atas pentas, dalam filem dan televisyen.
Sesetengah baka anjing mempunyai rupa yang luar biasa. Misalnya, anjing tanpa bulu Mexico tidak mempunyai bulu di badannya melainkan beberapa jambak bulu di atas kepalanya. Kulit shar pei China adalah kendur dan berkedut. Kedutan ini begitu tebal hinggakan ia kadangkala menutupi mata anjing ini.
Chow-chow
 mempunyai lidah berwarna biru hitam. Basenji adalah satu-satunya anjing yang tidak boleh menyalak, walaupun ia boleh mengeluarkan bunyi
yodel
.
Anjing tergolong dalam famili
Canidae
, haiwan pemakan daging yang juga termasuk serigala,
koyote, rubah,
 dan
jackal.
 Anjing menyerupai haiwan-haiwan ini dari segi struktur badan dan kelakuan.
Dingo
 di Australia dan haiwan tertentu yang tinggal di bahagian-bahagian lain di dunia, biasanya dirujuk sebagai anjing liar.
[2]
Hukum Memelihara Anjing Sebagai Haiwan Peliharaan (
Pets
)
Sesetengah orang Islam mungkin menganggap anjing adalah haiwan yang paling menjijikkan selepas babi, dan mungkin bagi sesetengah orang ia menakutkan.  Bahkan terdapat ancaman bagi sesiapa yang memelihara anjing tanpa sebab. Hal ini sebagaimana hadith yang diriwayatkan daripada Abdullah bin Umar R.Anhuma, katanya: Aku mendengar Nabi SAW bersabda:
مَنِ اقْتَنَى كَلْبًا إِلَّا كَلْبًا ضَارِيًا لِصَيْدٍ أَوْ كَلْبَ مَاشِيَةٍ، فَإِنَّهُ يَنْقُصُ مِنْ أَجْرِهِ كُلَّ يَوْمٍ قِيرَاطَانِ
Maksudnya:
 “
Sesiapa yang memelihara anjing, kecuali anjing (yang terlatih) untuk memburu atau anjing untuk menjaga haiwan ternakan, kerana sesungguhnya akan berkuranglah daripada pahalanya setiap hari sebanyak dua qirat
.”
[3]
Bahkan, Rasulullah SAW pernah menyatakan bahawa Malaikat tidak akan masuk ke dalam rumah orang yang mempunyai anjing di dalamnya sebagaimana  yang diriwayatkan daripada Ibn Abbas R.Anhuma, Rasulullah SAW bersabda:
لاَ تَدْخُلُ المَلاَئِكَةُ بَيْتًا فِيهِ كَلْبٌ، وَلاَ صُورَةُ تَمَاثِيلَ
Maksudnya:
 “
Malaikat tidak akan masuk ke dalam rumah yang di dalamnya ada anjing dan juga gambar patung
.”
[4]
Hadith-hadith ini menunjukkan bahawa memelihara anjing adalah haram, kecuali yang dikecualikan oleh Rasulullah SAW. Al-Hafiz Ibn Hajar al-Asqalani menukilkan kata Ibn ‘Abd al-Barr, katanya: Hadith ini menunjukkan bahawa dibolehkan memelihara anjing untuk berburu dan menggembala ternakan, dan juga untuk bertani.
Syeikh Muhammad bin Soleh al-Uthaimin berkata dalam
Syarh Riyadh al-Solihin
[5]
: “Berkenaan dengan memelihara anjing, ini adalah haram dan sebenarnya adalah dosa besar, kerana sesiapa yang memelihara anjing, kecuali dengan tujuan yang telah dikecualikan, akan dikurangkan pahalanya dua
qirat
 setiap hari. Dengan kebijaksanaan Allah, Dia menjadikan bagi setiap yang buruk untuk mereka yang buruk. Dikatakan bahawa orang-orang kafir, Yahudi, Nasrani dan komunis di timur dan barat semuanya memelihara anjing, sedangkan Allah SWT melarangnya. Setiap mereke membawa anjing bersamanya dan membersihkannya setiap hari dengan sabun dan agen pembersih lain. Tetapi walaupun dia membersihkannya dengan keseluruhan air laut di dunia ini sekalipun dan dengan semua sabun di dunia ini, ia tetap tidak akan dapat dibersihkan, kerana kenajisan anjing adalah fitrah. “
Syeikh Yusuf al-Qaradhawi dalam bukunya
al-Halal wa al-Haram fi Islam
 menjelaskan bahawa antara yang dilarang Nabi SAW ialah memelihara anjing di rumah tanpa ada alasan dan keperluan.  Larangan ini tidak lain adalah untuk anjing yang dimiliki dan dipelihara, bukan untuk keperluan atau manfaat tertentu. Sebagaimana sebahagian ahli feqah berpendapat bahawa larangan memelihara anjing tersebut adalah makruh bukan haram, kecuali pemeliharaan anjing tersebut untuk pemburu, penjaga ternakan, penjaga kebun dan seumpamanya, maka ia dibolehkan.
Rasulullah SAW hanya membuat tiga pengecualian terhadap larangan memelihara anjing: berburu, menjaga ternakan dan menjaga tanaman. Sebahagian ulama berpandangan bahawa tidak boleh memelihara anjing dengan alasan lain selain daripada tiga perkara ini.
Bahkan Mesyuarat Jawatankuasa Fatwa Negeri Pulau Pinang Bil. 4/2017 yang bersidang pada 14-15 Ogos 2017 telah membincangkan mengenai Hukum  Pemeliharaan Anjing  Sebagai Haiwan Peliharaan Oleh Orang Islam. Mesyuarat telah membuat keputusan seperti berikut:
[6]
Mesyuarat memutuskan bahawa hukum memelihara anjing di dalam rumah oleh orang  Islam sebagai haiwan peliharaan (
pets
) adalah haram melainkan untuk tujuan muktabar yang termasuk dalam keperluan dan kemaslahatan. Antaranya adalah untuk tujuan:
Perburuan; anjing yang digunakan bukanlah anjing “comel” dijadikan “teman” untuk bermanja, tetapi anjing yang garang atau tahan lasak dan sesuai dijadikan untuk berburu. Walau bagaimanapun, Islam hanya membenarkan perburuan adalah untuk mendapatkan makanan, bukan memburu kerana sukan, suka-suka dan berseronok-seronok kerana Islam tidak membenarkan haiwan dibunuh atau diseksa atau diusir dari tempat yang lazim mereka tinggal, hanya untuk suka-suka;
Anjing pemandu jalan; untuk dijadikan anjing pemandu jalan seperti untuk orang buta sekiranya amat memerlukan dan tiada orang lain yang dapat membantu;
Keselamatan; untuk tujuan keselamatan pihak berkuasa seperti Polis dan Kastam, dan juga untuk mengawal keselamatan di sekitar rumah;
Membantu penternakan haiwan.
Kesimpulan
Sebagai kesimpulan,
kami menyatakan bahawa haram bagi orang Islam untuk memelihara anjing sebagai haiwan peliharaan
. Hal ini kerana terdapat larangan yang jelas berkenaan larangan tersebut. Namun begitu,
terdapat beberapa pengecualian yang diberikan oleh Islam jika ingin memelihara anjing, iaitu dengan tujuan keselamatan dan manfaat
 seperti berburu, menjaga haiwan ternakan dan menjaga tanaman, dan bukan sebagai haiwan peliharaan di dalam rumah, maka ia dibenarkan.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 31 Mac 2022 bersamaan 28 Syaaban 1443H

[give_form id=”14962″]

[1]
 Lihat
https://prpm.dbp.gov.my/cari1?keyword=anjing
[2]
 Lihat
Ensiklopedia Dunia
, 1/622
[3]
 Riwayat al-Bukhari (5481) dan Muslim (1574)
[4]
 Riwayat al-Bukhari (3225)
[5]
 Lihat
Syarh Riyadh al-Solihin
, 4/241
[6]
 Lihat
https://mufti.penang.gov.my/index.php/efatwa-2/325-pemeliharaan-anjing-sebagai-haiwan-peliharaan-oleh-orang-islam
. Lihat juga
http://e-smaf.islam.gov.my/e-smaf/index.php/main/mainv1/fatwa/3


#818: Anjing Sebagai Pengawal Rumah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum menjadikan anjing sebagai pengawal rumah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Anjing menurut
Kamus Dewan Edisi Keempat
 bermaksud binatang yang menyalak sama ada yang liar ataupun yang dipelihara untuk menjaga rumah dan sebagainya.
[1]
 Anjing adalah haiwan yang paling digemari oleh pencinta haiwan. Selain taat dan patuh, ia juga merupakan seorang haiwan yang setia.
Anjing ialah haiwan kesayangan yang popular di seluruh dunia. Sekurang-kurangnya 10,000 tahun dahulu, anjing menjadi haiwan yang pertama dijinakkan. Sepanjang masa tersebut, pembiak baka telah membiakkan beratus-ratus baka anjing untuk melakukan pelbagai tugas, dijadikan teman dan untuk menyenangkan mata manusia.
Kebanyakan ahli sains percaya bahawa manusia prasejarah mulanya menghargai anjing sebagai anjing pengawal. Kemudian, manusia sedar bahawa anjing juga boleh digunakan untuk menggembala dan memburu haiwan-haiwan lain. Dalam masa ribuan tahun, baka seperti
collie, comondor
 dan
puli
dibiakkan untuk menggembala biri-biri, kambing dan lembu.
Hound, pointer retrievar, setter spaniel,
 dan
terrier
 dibiakkan untuk pelbagai jenis pemburuan.
Kecerdikan, kesetiaan dan kebolehan mengesan menjadikan anjing berguna kepada penggembala dan pemburu, dan juga untuk peranan-peranan lain. Misalnya, polis menggunakan anjing untuk mengesan penjenayah dan untuk menghidu dadah dan bahan letupan yang disembunyikan.
Hukum Menjadikan Anjing Sebagai Penjaga Rumah
Terdapat ancaman daripada Rasulullah SAW bagi sesiapa yang memelihara anjing tanpa sebab. Hal ini sebagaimana hadith yang diriwayatkan daripada Abdullah bin Umar R.Anhuma, katanya: Aku mendengar Nabi SAW bersabda:
مَنِ اقْتَنَى كَلْبًا إِلَّا كَلْبًا ضَارِيًا لِصَيْدٍ أَوْ كَلْبَ مَاشِيَةٍ، فَإِنَّهُ يَنْقُصُ مِنْ أَجْرِهِ كُلَّ يَوْمٍ قِيرَاطَانِ
Maksudnya:
 “
Sesiapa yang memelihara anjing, kecuali anjing (yang terlatih) untuk memburu atau anjing untuk menjaga haiwan ternakan, kerana sesungguhnya akan berkuranglah daripada pahalanya setiap hari sebanyak dua qirat
.”
[2]
Hadith ini menunjukkan bahawa memelihara anjing adalah haram, kecuali yang dikecualikan oleh Rasulullah SAW. Al-Hafiz Ibn Hajar al-Asqalani menukilkan kata Ibn ‘Abd al-Barr, katanya: Hadith ini menunjukkan bahawa dibolehkan memelihara anjing untuk berburu dan menggembala ternakan, dan juga untuk bertani.
Rasulullah SAW hanya membuat pengecualian terhadap larangan memelihara anjing, iaitu untuk tujuan berburu, menjaga ternakan dan menjaga tanaman. Sebahagian ulama berpandangan bahawa tidak boleh memelihara anjing dengan alasan lain selain daripada perkara ini. Ada pula yang berpendapat boleh dibuat perumpamaan antara kes ini dan kes yang seumpama ini atau lebih utama daripadanya, seperti menjaga rumah, kerana jika dibenarkan memelihara anjing untuk menjaga ternakan dan tanaman, adalah lebih wajar ia dibenarkan untuk memelihara anjing untuk menjaga rumah.
Imam al-Nawawi  menyatakan di dalam
Syarh al-Nawawi ‘ala Sahih Muslim
: Adakah dibenarkan memelihara anjing untuk menjaga rumah dan seumpamanya? Terdapat dua sudut pandangan. Yang pertama adalah tidak boleh, kerana larangan yang jelas daripada hadith yang menyatakan bahawa memelihara anjing adalah haram kecuali untuk bertani, berburu dan menggembala. Pandangan yang lebih tepat adalah dibenarkan, dengan diqiyaskan dengan ketiga-tiga perkara itu, iaitu dengan mengetahui bahawa sebab yang difahami dari hadith adalah keperluan.
[3]
Ini merupakan pandangan yang disahihkan oleh Imam al-Nawawi, iaitu memelihara anjing untuk menjaga rumah dibolehkan. Pandangan ini juga dinilai sahih oleh Syeikh Muhammad bin Soleh al-‘Uthaimin, katanya: “Pandangan yang tepat ialah boleh memelihara anjing untuk menjaga rumah, kerana jika dibenarkan memelihara anjing untuk mendapat manfaat daripadanya, seperti dalam kes berburu, maka memeliharanya untuk perlindungan jiwa dan nyawa adalah lebih utama. Maka, dibenarkan menjaga harta dan nyawanya dengan mengambil seekor anjing untuk mengawal dan mengelakkan bahaya di rumahnya serta bagi tujuan melindungi dirinya.
[4]
Bahkan Mesyuarat Jawatankuasa Fatwa Negeri Pulau Pinang Bil. 4/2017 yang bersidang pada 14-15 Ogos 2017 telah membincangkan mengenai Hukum  Pemeliharaan Anjing  Sebagai Haiwan Peliharaan Oleh Orang Islam. Mesyuarat telah membuat keputusan seperti berikut:
[5]
Mesyuarat memutuskan bahawa hukum memelihara  anjing di rumah oleh orang  Islam sebagai haiwan peliharaan (
pets
) adalah haram melainkan untuk tujuan muktabar yang termasuk dalam keperluan dan kemaslahatan. Antaranya adalah untuk tujuan:
Perburuan; anjing yang digunakan bukanlah anjing “comel” dijadikan “teman” untuk bermanja, tetapi anjing yang garang atau tahan lasak dan sesuai dijadikan untuk berburu. Walau bagaimanapun, Islam hanya membenarkan perburuan adalah untuk mendapatkan makanan, bukan memburu kerana sukan, suka-suka dan berseronok-seronok kerana Islam tidak membenarkan haiwan dibunuh atau diseksa atau diusir dari tempat yang lazim mereka tinggal, hanya untuk suka-suka;
Anjing pemandu jalan; untuk dijadikan anjing pemandu jalan seperti untuk orang buta sekiranya amat memerlukan dan tiada orang lain yang dapat membantu;
Keselamatan; untuk tujuan keselamatan pihak berkuasa seperti Polis dan Kastam, dan juga untuk mengawal keselamatan di sekitar rumah;
Kesimpulan
Sebagai kesimpulan,
kami menyatakan bahawa menjadikan anjing sebagai pengawal rumah dibenarkan di dalam Islam sebagaimana yang ditarjihkan oleh Imam al-Nawawi sendiri.
 Namun perlu diingatkan,
tujuan menjadikan anjing tersebut sebagai pengawal adalah dengan tujuan untuk menjaga harta dan nyawa daripada ancaman bahaya sahaja,
 bukan dengan tujuan untuk berseronok atau dijadikan sebagai haiwan peliharaan yang boleh dijadikan haiwan untuk bermanja dan bermain. Bahkan anjing tersebut mestilah berada di luar rumah sahaja dan tidak boleh dibawa masuk ke dalam rumah. Hal ini kerana terdapat ancaman daripada Rasulullah SAW sebagaimana  yang diriwayatkan daripada Ibn Abbas R.Anhuma, Rasulullah SAW bersabda:
لاَ تَدْخُلُ المَلاَئِكَةُ بَيْتًا فِيهِ كَلْبٌ، وَلاَ صُورَةُ تَمَاثِيلَ
Maksudnya:
 “
Malaikat tidak akan masuk ke dalam rumah yang di dalamnya ada anjing dan juga gambar patung
.”
[6]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 31 Mac 2022 bersamaan 28 Syaaban 1443H

[give_form id=”14962″]

[1]
 Lihat
https://prpm.dbp.gov.my/cari1?keyword=anjing
[2]
 Riwayat al-Bukhari (5481) dan Muslim (1574)
[3]
 Lihat
Syarh al-Nawawi ‘ala Sahih Muslim
 (10/340):
[4]
 Lihat
Syarh al-Sauti li Zad al-Mustaqni’
, 1/738
[5]
 Lihat
https://mufti.penang.gov.my/index.php/efatwa-2/325-pemeliharaan-anjing-sebagai-haiwan-peliharaan-oleh-orang-islam
. Lihat juga
http://e-smaf.islam.gov.my/e-smaf/index.php/main/mainv1/fatwa/3
[6]
 Riwayat al-Bukhari (3225)


#818: Ibu Bapa Masuk Campur dalam Urusan Rumah Tangga Anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah ibu bapa mempunyai hak untuk turut campur tangan dalam isu-isu berkaitan rumah tangga anaknya? Sebagai contoh, jika suami sering menganiayai isterinya, bahkan memukul isterinya, bolehkah ibu bapa campur tangan dalam urusan rumah tangga anaknya itu? Misalnya, meminta anaknya untuk berpisah. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Antara perkara yang perlu dirai’kan di dalam persoalan ini ialah adab seorang anak dengan ibu dan bapa. Firman Allah SWT:
وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا ۚ إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلَاهُمَا فَلَا تَقُل لَّهُمَا أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا
Maksudnya
: “Dan Tuhanmu telah perintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa. Jika salah seorang dari keduanya, atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan “Ha”, dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun).”

[1]
Syeikh al-Maraghi berkata, Allah SWT benar-benar mewasiatkan tentang tanggungjawab terhadap kedua-dua ibubapa secara serius, sehingga sesiapa sahaja yang derhaka terhadap mereka akan meremang bulu romanya serta ngeri mendengarnya. Ini disebabkan wasiat itu dimuliakan oleh Allah SWT dengan perintah supaya manusia bertauhid dan beribadah kepada-Nya. Kemudian kewajipan tersebut digenapkan dengan kewajipan supaya berbuat baik kepada kedua-dua ibubapa.
Kemudian, fokus perintah supaya memelihara kedua-dua ibubapa itu disempitkan sehingga tidak memberi keringanan untuk bentuk kata-kata yang paling remeh sekalipun, yang diucapkan oleh seseorang yang telah berasa jemu terhadap mereka, sekalipun banyak hal yang menyebabkan timbulnya kejemuan tersebut. Bahkan sekalipun seseorang mengalami keadaan-keadaan yang hampir tidak dapat ditanggung oleh manusia untuk bersabar.
[2]
Syeikh Dr. Wahbah al-Zuhaili berkata di dalam tafsirnya pada ayat ini, Allah SWT mengikat banyak ayat berkaitan dengan ibadah dengan tuntutan berlaku baik atau ihsan kepada kedua ibubapa dengan sebaik-baiknya di dalam pergaulan dengan mereka. Ini kerana, mereka adalah sebab hakiki selepas Allah SWT akan kewujudan manusia.
[3]
Kami mengajak untuk kita hayati suatu hadith yang diriwayatkan oleh Ibn Umar R.Anhuma, bahawa Nabi SAW bersabda:
رِضَا اَللَّهِ فِي رِضَا اَلْوَالِدَيْنِ، وَسَخَطُ اَللَّهِ فِي سَخَطِ اَلْوَالِدَيْنِ
Maksudnya
: “
Keredhaan Allah pada keredhaan kedua ibu bapa, kemurkaan Allah pada kemurkaan kedua ibu bapa.”
[4]
Justeru, meskipun kita sedang membincangkan hukum-hakam sekiranya perkahwinan itu terjadi, tetapi perlu untuk kita meraikan Islam itu secara syumul yang tidak pernah memisahkan akhlak dalam kehidupan penganutnya. Maka, sebolehnya untuk kita sentiasa menjaga hati dan berbuat baik kepada ibu bapa.
Ibu bapa merupakan dua insan yang wajib ditaati oleh anak-anak selagi mana mereka tidak menyeru kepada perkara-perkara maksiat. Anak-anak wajib berbuat baik terhadap kedua ibu bapa mereka walaupun mereka tidak beriman dan menyeru kepada kekufuran. Hubungan ibu bapa dan anak-anak akan kekal walaupun berlainan agama. Allah SWT telah berfirman:
وَإِن جَاهَدَاكَ عَلَىٰ أَن تُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا ۖ وَصَاحِبْهُمَا فِي الدُّنْيَا مَعْرُوفًا
Maksudnya:

“Dan jika mereka berdua mendesakmu supaya engkau mempersekutukan-Ku atas sesuatu yang engkau tidak mengetahuinya, maka janganlah engkau taat kepada mereka; dan bergaullah dengan mereka di dunia dengan cara yang baik.”
[5]
Imam Ibn Kathir telah berkata: “Jika kedua orang tuamu memaksa kamu kepada agama mereka, maka janganlah kamu mengikutnya dan dalam pada masa yang sama ia tidaklah menjadi penghalang bagimu untuk berbakti kepada keduanya di dunia dengan cara yang baik. Ambillah iktibar daripada kisah Sa’ad bin Abi Waqqas yang berbakti kepada ibunya dan bagaimana cara penyelesaian yang dilakukan oleh Sa’ad yang penuh berhikmah sehingga akhirnya ia telah menyebabkan ibunya dapat menerimanya.”
[6]
Sayyid Qutb berkata: “Sampai di sini gugurlah kewajipan ta’at kepada dua ibu bapa, dan di sinilah meningkatnya hubungan akidah mengatasi segala hubungan yang lain. Walaubagaimana hebat usaha, perjuangan, desakan dan penerangan yang dikemukakan oleh ibu bapa dengan tujuan memujuk si anak supaya mempersekutukan Allah dengan sesuatu yang tidak diketahui ketuhanannya, maka dia diperintah supaya jangan taat kepada kehendak dua ibu bapa itu. Itulah perintah dari Allah selaku tuan punya hati yang pertama yang pasti ditaati.
Tetapi perbezaan akidah di antara anak dan ibu bapa, juga perintah supaya mentaati ibu bapa dalam perkara-perkara yang bertentangan dengan akidah, tidaklah menggugurkan hak ibu bapa dari mendapat layanan yang baik dan persahabatan yang mesra dari anak-anaknya.”
[7]
Dalam satu riwayat daripada Asma’ binti Abu Bakar RA, dia telah berkata:
أَتَتْنِي أُمِّي رَاغِبَةً فِي عَهْدِ النَّبِيِّ صَلَّى اللَّهُ عَلَيْهِ وَسَلَّمَ فَسَأَلْتُ النَّبِيَّ صَلَّى اللَّهُ عَلَيْهِ وَسَلَّمَ آصِلُهَا قَالَ نَعَمْ. قَالَ ابْنُ عُيَيْنَةَ فَأَنْزَلَ اللَّهُ تَعَالَى فِيهَا: لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ
Maksudnya:

“Ibuku telah datang kepadaku pada zaman Nabi SAW, dan aku telah bertanya Nabi SAW, adakah aku boleh menyambung silaturrahim dengan ibuku?. Nabi SAW menjawab: “Ya”. Telah berkata Ibn Uyainah: Maka Allah telah menurunkan ayat kepadanya: ((Allah SWT tidak melarang kamu daripada berbuat baik dan berlaku adil kepada orang-orang yang tidak memerangi kamu kerana agama (kamu), dan tidak mengeluarkan kamu dari kampung halaman kamu; sesungguhnya Allah mengasihi orang-orang yang berlaku adil))”
[8]
Berkenaan Ibu Bapa Masuk Campur dalam Urusan Rumah Tangga Anak
Pada asasnya, hubungan dan tanggungjawab seseorang anak kepada ibu bapa, sama ada lelaki atau perempuan,
tidak terputus apabila mereka berkahwin
. Seorang anak itu, sama ada lelaki atau perempuan, wajib berbuat baik kepada ibu bapa, mentaati dan mengelakkan diri daripada melukakan hati mereka. Firman Allah SWT:
وَاعْبُدُوا اللَّهَ وَلَا تُشْرِكُوا بِهِ شَيْئًا ۖ وَبِالْوَالِدَيْنِ إِحْسَانًا
Maksudnya:
“Dan bertauhidlah kamu kepada Allah dan jangan sesekali kamu mensyirikkan Allah dengan sesuatu pun. Dan
hendaklah kamu berbuat baik kepada kedua ibu bapa.”
[9]
Firman Allah SWT:
وَقَضَىٰ رَبُّكَ أَلَّا تَعْبُدُوا إِلَّا إِيَّاهُ وَبِالْوَالِدَيْنِ إِحْسَانًا ۚ إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلَاهُمَا فَلَا تَقُل لَّهُمَا أُفٍّ وَلَا تَنْهَرْهُمَا وَقُل لَّهُمَا قَوْلًا كَرِيمًا
Maksudnya: “
Dan Tuhanmu telah perintahkan, supaya engkau tidak menyembah melainkan kepadaNya semata-mata, dan hendaklah engkau berbuat baik kepada ibu bapa. Jika salah seorang dari keduanya, atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan “Ha”, dan
janganlah engkau menengking menyergah mereka,
 tetapi
katakanlah kepada mereka perkataan yang mulia (yang bersopan santun).”
[10]
Hak dan tanggungjawab anak kepada ibu bapa itu begitu penting, sehingga diletakkan selepas tanggungjawab kepada Allah SWT di dalam al-Quran. Tanggungjawab itu begitu penting sehingga terdapat hadis-hadis Rasulullah SAW yang menerangkan keutamaan apabila bertembung antara kasih sayang kepada pasangan dengan ketaatan kepada ibu bapa, hendaklah diutamakan yang kedua.
Kesetiaan Kepada Ibu Bapa Melebihi Isteri
Daripada Hamzah bin Abdullah bin Umar, daripada ayahnya, yang berkata: “Pernah aku berkahwin dengan seorang perempuan, tetapi Umar tidak menyukainya. Lantas beliau berkata kepadaku: “Engkau ceraikanlah dia.” Aku enggan, lalu Umar berjumpa Rasulullah SAW berkata: “
Wahai Rasulullah! Sesungguh Abdullah bin berkahwin dengan wanita yang aku tidak suka. Lalu aku suruhnya bercerai darinya tetapi dia enggan
.” Maka bersabda Rasulullah SAW:
يَا عَبْدَ اللَّهِ بْنَ عُمَرَ طَلِّقِ امْرَأَتَكَ وَأَطِعْ أَبَاكَ
Maksudnya: “
Wahai Abdullah bin Umar! Ceraikanlah isterimu dan
taatilah ayahmu
.”
[11]
Menurut Imam Ali al-Qari, arahan Nabi di atas
bermaksud sunat, atau wajib sekiranya ada faktor lain yang berbangkit
.
[12]
Menurut Syeikh Ahmad Hutaibah (ulama daripada Iskandariah, Mesir) dalam
Syarh Riyadhussolihin
 (14/13), yang ditanya adakah hadis ini memberikan kuasa mutlak kepada ibu untuk meminta anaknya menceraikan pasangannya, maka beliau menjawab: “Tidak,
ibu dan bapanya tidak seperti Umar al-Khattab
. Beliau mencintai Allah Azza wa Jalla, dan beliau mencintai sesiapa kerana Allah SWT. Jika beliau membenci nescaya bencinya kerana Allah SWT. Oleh itu, siapa yang (ibu bapanya) berkeperibadian seperti Umar, maka hendaklah ditaati dalam urusan ini.
Manakala kalau kita lihat dalam hadis Abi al-Darda’ bahawa seorang lelaki datang menemuinya
[13]
 dan bertanya: “Aku ada isteri tetapi ibuku menyuruh aku mentalakkannya.”
Dalam hadis ini, lelaki itu meminta fatwa daripada Abu al-Darda’ RA tetang dia berkahwin dengan seorang perempuan yang tidak disukai oleh ibunya lalu mengarahkannya untuk menceraikannya. Namun Abu al-Darda’ bersikap meletakkan dirinya di pertengahan dalam isu ini, kerana ibu lelaki itu bukan seperti Umar. Abu al-Darda’ sebaliknya mengkhabarkan kepada orang yang bertanya itu hadis daripada Nabi SAW dan memintanya berfikir tentang keputusannya sendiri. Beliau berkata: Aku mendengan Rasulullah SAW bersabda: “Walid (ibu atau bapa) itu adalah pintu Syurga yang di pertengahan,” bererti cinta dan ketaatanmu kepada bapamu, memasukkanmu ke dalam Syurga melalui pintu Syurga yang paling tengah, maka ibu bapa itu adalah pintu yang paling luas untuk kau masuk ke dalam Syurga. Maka kata Abu al-Darda’: “Jika engkau inginkan, engkau abaikanlah pintu itu, atau jagalah ia.”
Cuba engkau perhatikan di sini,
Abu al-Darda’ bersikap pertengahan dalam fatwanya. Dia tidak menyuruh untuk ceraikan.  Tidak juga berkata jangan ceraikan
. Ini kerana ada kemungkinan bahawa ibunya betul pada sebab dia benci perempuan muda itu, maka menceraikannya adalah afdhal, mungkin ibu itu tersilap. Lalu beliau meletakkan kaedah, iaitu cintamu kepada ibu bapamu, serta sikap naik kepada ibu bapamu itu adalah pintu Syurga paling tengah. Jika engkau mampu, harmonikanlah antara isteri dan ibumu dan itu yang paling baik. Jika tidak mampu, maka menjadi tanggungjawabmu untuk mencari redha ibu bapamu, terhadap apa yang mereka redha daripada diri, dengan kadar kemampuanmu. Jika engkau tinggal dengan isterimu di rumah yang terdapat dalamnya ibu bapamu, sedangkan ibu bapamu tidak menyukai isteri, maka pindahlah ke tempatlain. Tetapi jika engkau merancang untuk kekal di sana bersama isterimu, maka jangan berbuat suatu yang menyakiti hati ibu akibat perbuatan isterimu, dan tidak perlu berpisah dan bercerai darinya. Itu boleh sahaja.
Cerai itu dibenci, tetapi seseorang insan apabila dia melihat isterinya menyakiti ibunya dan berdegil untuk tetap menghinanya, maka yang afdhal ialah menceraikannya;
kerana isteri itu tidak layak bersamanya. Namun jika isteri itu tidak menyakiti sesiapa dan perbahalan itu berpunca daripada ibunya semata, maka asingkanlah mereka berdua. Cubalah menjadi bijak untuk menyelesaikan perbalahan mereka berdua. Kita tidak menyuruhnya untuk talak dan tidak pula kita berkata, “Kau marahlah ibumu dan kau tinggalkan dia” sehinga dia berasa tidak senang denganmu. Tetapi kita kata: “Jadilah orang yang sering berwaspada. Ketahuilah bahawa ihsan terhadap ibumu itu dan juga ayahmu adalah pintu Syurga paling tengah (atau luas) maka janganlah engkau abaikan pintu itu.” Binasanya seorang lelaki itu apabila dia bersama ibu bapanya pada waktu tua, tetapi mereka tidak memasukkannya ke dalam Syurga, seperti yang disebutkan dalam hadis Nabi SAW.”
Imam Syihabuddin Ibn Ruslan dalam
Syarah Sunan Abi Daud
 (19/417) berkata: “Dikatakan bahawa manusia yang pertama menyuruh anaknya menceraikan isterinya ialah (Nabi) Ibrahim al-Khalil AS.
[14]
 Salah satu contoh berbuat baik akan anak kepada bapanya ialah apabila dia membenci apa yang dibenci oleh bapanya, sekalipun jika dia mencintai sesuatu itu. Begitu juga sebahagian dalam perbuatan baik kepadanya, apabila seorang anak itu menyukai apa yang disukai oleh bapanya, sekalipun dia membencinya.
Ini hanya berlaku kalau bapa itu adalah orang agama; yang menyintai dan membenci sesuatu kerana Allah; dan tidak merujuk kepada pengikut hawa nafsu…
Antara (faedah) daripada hadis ini ialah bahawa sesungguhnya seorang anak itu apabila tidak mentaati bapanya, pada perkara yang disuruhnya, maka hendaklah meminta tolog untuk menyelesaikannya daripada hakim, atau salah seorang daripada pembesar negeri. Pada zahir hadis ini, hukum bahawa bapa apabila menyuruh anaknya untuk menceraikan isterinya maka wajib ke atas suami itu menceraikannya. Imam al-Ghazali telah menghikayatkan dari sebahagian besar ulama bahawa ketaatan kepada ibu bapa itu adalah wajib sekalipun pada urusan yang samar-samar, dan tidak wajib pada perkara yang haram secara asal, sehingga jika mereka berasa hati disebabkan engkau menjauhkan diri daripada mereka kerana tidak mahu makan (bahan syubhah) maka wajib untuk engkau makan bersama mereka, kerana meninggalkan syubhat ialah warak (sunat) dan redha ibu bapa itu adalah mesti (atau wajib).”
Para ulama berkata:
“Jika perkara itu diarahkan berpunca daripada kebodohan dan kelemahan akalnya, lalu dia menyuruh atau menegah anaknya, dengan suatu perintah yang tidak dianggap menyelisihinya pada uruf sebagai suatu bentuk penderhakaan, maka anak itu tidak dihukum fasiq kerana perbuatan menyelisihi ketika itu, kerana keuzurannya
. Begitu juga jika seseorang itu berkahwin dengan perempuan yang dia sayang kemudian ibu bapanya menyuruhnya mentalakkan isterinya, sekalipun perempuan hilang iffahnya (berperangai tidak baik) maka apabila dia tidak mengikut kata-kata ibu ayahnya, itu tidaklah berdosa ke atasnya, berdasarkan hadis Abu Dzar RA yang akan diterangkan (berkenaan kelemahan sebagai pemimipin). Namun begitu, terdapat isyarat bahawa yang afdhal ialah menceraikannya untuk menepati arahan ibu ayahnya. Tentang kerara ini, disokong dengan hadis selepasnya bahawa Umar mengarahkan anaknya untuk menceraikan isterinya, lalu anaknya enggan, kemudian Umar menyebut perkara itu kepada Rasulullah SAW dan baginda menyuruh anak itu menceraikannya. Begitu jugalah hukumnya terhadap sekalian arahan ibu bapa yang tidak dapat difikirkan melainkan berpunca daripada lemahnya akal atau rendahnya ideanya, yang kalau kita bentang kepada orang-orang pandai nescaya akan menentangnya dengan bantahan-bantahan yang senang diterima, dan mereka akan berpendapat kalau anak itu berselisih dengan ibu itu bukanlah suatu bentuk tindakan menyakiti ibu bapanya.”
[15]
Kesimpulannya ialah,
tidak menjadi kesalahan bagi ibu bapa untuk cakna kebajikan anak mereka, sekalipun selepas berkahwin, sama ada anak lelaki atau perempuan.
Menantu yang baik ialah orang yang menjaga hubungan dengan mertua dan menghormati pandangan mereka serta melayan mereka dengan baik.
Implikasi Memukul dan Menganiayai Pasangan
Isu yang kedua, berkenaan menantu yang suka memukul dan menganiayai anak perempuan. Maka kami katakan di sini,
suami tidak mempunyai hak untuk memukul sehingga mencederakan isteri, apatalagi menganiayainya
. Mendatangkan kecederaan dan menganiayai isteri memiliki implikasi dalam undang-undang persekutuan, dan undang-undang Syariah. Contohnya. Seksyen 52 Akta 303
Akta Undang-Undang Keluarga Islam (Wilayah-Wilayah Persekutuan)
 1984 memperuntukkan bahawa Mahkamah boleh mengeluarkan perintah untuk membubarkan perkahwinan atau untuk fasakh. Seksyen itu memperuntukkan, antara lain;
(1) “Seseorang perempuan yang berkahwin mengikut Hukum Syarak adalah berhak mendapat suatu perintah untuk membubarkan perkahwinan atau untuk fasakh atas satu atau lebih daripada alasan yang berikut, iaitu: lazim
menyakiti atau menjadikan kehidupannya menderita disebabkan oleh kelakuan aniaya;
”
Ini menunjukkan bahawa perbuatan mencederakan dan menganiayai isteri adalah darar Syarie yang mengharuskan tuntutan fasakh. Dalam masa yang sama, Kanun Keseksaan (Akta 574) memperuntukkan dalam Seksyen 319 ke atas berkenaan kesalahan mendatangkan kecederaan dan kecederaan parah kepada mana-mana orang. Justeru, tidak menjadi kesalahan kepada ibu bapa untuk membuat laporan polis atau memberikan keselamatan dan perlindungan kepada anaknya, sama ada lelaki atau perempuan, yang dipukul, dicederakan dan dianiaya oleh pasangan.
Justeru, menjawab juga isu ketiga, adakah ibu bapa berdosa menyuruh anak mereka agar bercerai kerana wujud darar Syarie kepada anak tersebut jika masih mengekalkan hubungan perkahwinan dengan pasangannya, maka jawapannya juga adalah tidak berdosa.
Kami kuatkan jawapan kami dengan menukilkan perkara tersebut daripada kitab
al-Mu`tamad fi al-Fiqh al-Syafie
[16]
 karangan Syeikh Muhammad al-Zuhaili. Hukum talak itu berbeza mengikut keadaan dan situasi, kepada lima, iaitu:
Pertama, Wajib
: Talak itu wajib pada dua keadaan; pada waktu Iila’ apabila sudah tamat. Maka suami itu diperintahkan untuk melaksanakan janjinya untuk bercerai…(kedua) pada keadaan berlaku syiqaq (perseteruan) antara suami isteri apabila keadaan menjadi sangat genting. Kemudia, kedua-dua hakam daripada kedua belah pihak berpendapat untuk berpisah, maka hukum talak menjadi wajib.
Kedua, Sunat
: terdapat tiga keadaan;
Jika isteri tidak konsisten melaksanakan pergaulan yang baik dengan suaminya, dan berperangai buruk.
Suami cuai dalam memberikan hak isterinya kerana alasan benci atau selainnya. Firman Allah SWT:
فَأَمْسِكُوهُنَّ بِمَعْرُوفٍ أَوْ فَارِقُوهُنَّ بِمَعْرُوفٍ
Maksudnya: “maka bolehlah kamu pegang mereka (rujuk) dengan cara yang baik, atau lepaskan mereka dengan cara yang baik;”
[17]
Ini kerana jika dia tidak menceraikan isterinya ketika itu maka tidak ada jaminan bahawa tidak berlaku syiqaq, atau kerosakan rumahtangga dan pergaulan yang buruk, dan hilanglah tujuan-tujuan perkahwinan.
Jika isteri tidak menjaga kesucian dirinya, berdasarkan riwayat Ibn Abbas R.Anhuma bahawa seorang lelaki berjumpa Nabi SAW dan berkata: “Sesungguhnya isteriku tidak menolak setiap tangan lelaki yang menyentuhnya, maka bersabda Nabi SAW: “Ceraikan dia.” Riwayat  al-Nasaie (3229). Ini kerana tidak ada jaminan kepada suami itu bahawa isterinya tidak akan merosakkan perkahwinan mereka dengan menasabkan anak zina kepada suaminya.
Ketiga, Makruh
: Jika isteri ialah seorang yang konsisten menjalankan tanggungjawab sebagai seorang isteri. Talak itu juga tidak dijustifikasi dengan sebab yang diharuskan Syarak, atau hanya alasan yang remeh, maka hendaklah suami itu menanggungnya, dan bersabar. Dia juga digalakkan untuk bersikap baik dengan isterinya sehingga dapat pahala dan ganjaran dari Allah SWT. Dalilnya ialah hadis:
أَبْغَضُ الْحَلَالِ إِلَى اللهِ الطَّلَاقُ
Maksudnya
: “
Perkara halal yang paling dibenci Allah ialah cerai.”
[18]
Dan hadis yang diriwayatkan oleh Abu Hurairah RA bahawa Rasulullah SAW bersabda:
اسْتَوْصُوا بِالنِّسَاءِ، فَإِنَّ المَرْأَةَ خُلِقَتْ مِنْ ضِلَعٍ، وَإِنَّ أَعْوَجَ شَيْءٍ فِي الضِّلَعِ أَعْلاَهُ، فَإِنْ ذَهَبْتَ تُقِيمُهُ كَسَرْتَهُ، وَإِنْ تَرَكْتَهُ لَمْ يَزَلْ أَعْوَجَ، فَاسْتَوْصُوا بِالنِّسَاءِ
Maksudnya
: “
Layanlah wanita dengan baik. Sesungguhnya wanita itu dicipta daripada tulang rusuk. Dan jika sesuatu dari tulang rusuk tersebut bengkok, dan engkau meluruskannya dengan paksaan maka engkau akan mematahkannya (atau menceraikannya, dalam riwayat yang lain). Kalau engkau membiarkan pula, maka akan terus bengkok. Maka layanlah wanita dengan baik
.”
[19]
Keempat, Harus
: Jika terdapat sebab Syarie yang diterima maka hukumnya adalah diharuskan. Lebih utama ialah suami itu menanggungnya dan berkelakuan baik kepada isterinya. Balaslah keburukan dengan kebaikan, untuk menjaga keutuhan keluarga, dan kelangsunagn rumah tangga, kebajikan anak-anak dan hubungan persemendaan.
Kelima, Haram
:  Hukum haram itu berbahagi kepada tiga:
Berlaku talak ketika haid
Berlaku talak semasa suci tetapi selepas persetubuhan
Berlaku talak dengan sebab yang zalim, seperti seorang lelaki yang berkahwin ramai, kemudian menceraikan salah seorang daripada isterinya sebelum sempat dia memperoleh bahagiannya untuk lelaki itu tinggal bersamanya.
Imam Abu Jaafar al-Tahawi mengulas berkenaan hadis Ibn Umar sebelum ini: “
Hadis ini memiliki faedah yang menunjukkan bahawa menjadi hak seorang bapa ke atas anaknya untuk menjawab permintaannya. Begitu juga kepada ibunya maka lebih wajib dan mesti dibuat, kerana hak ibu ke atas anak melebihi hak ayah ke atas anak….Berkata Abu Ja’far: Tidak diharuskan ke atas ibu bapa untuk menyuruh anak dengan alasan yang dilarang oleh Allah untuk menceraikan isterinya.
Ibu bapa hanya boleh menyuruh anaknya bercerai dengan alasan yang diharuskan Allah, bukan dengan alasan yang berlawanan dengannya
.
”
[20]
Kesimpulan
Berdasarkan nas dan keterangan di atas,
kami cenderung kepada pendapat bahawa ibu bapa mempunyai hak untuk menasihati anak-anak berkenaan urusan rumah tangga mereka, tertakluk kepada hukum-hukum yang diperuntukkan dalam Syariah Islam
. Mereka juga bertangungjawab, sama seperti orang Islam yang lain, untuk melakukan amar makruf nahi mungkar apabila mereka melihat suatu jenayah dilakukan terhadap seseorang khususnya terhadap anak mereka sendiri.
Tidak dianggap sebagai berdosa apabila ibu bapa memberi nasihat kepada anak-anak tentang hal rumah tangga. Malah apabila berlaku syiqaq antara suami isteri, ibu bapa kepada pasangan masing-masing berhak dilantik menjadi hakam yang bertindak sebagai orang tengah bagi mendamaikan pihak yang bertelagah; sama ada dengan cara menyelesaikan isu rumah tangga sehingga pasangan dapat menjalankan tanggungjawab masing-masing semula, atau membubarkan perkahwinan.
Wallahu a’lam
Bertarikh: 31 Mac 2022 bersamaan 28 Syaaban 1443H

[give_form id=”14962″]

[1]
 (Surah al-Isra’: 23)
[2]
 Lihat
Tafsir al-Maraghi
, 8/3932
[3]
 Lihat
 Tafsir al-Munir,
15/54
[4]
 Riwayat al-Tirmizi (1900), Ibn Hibban (2026)
[5]
 (Surah Luqman: 15)
[6]
 Lihat
Tafsir al-Qur’an al-‘Azim
, 6/402
[7]
 Lihat
Tafsir fi Zilal al-Quran
,
 5/2788-2789
[8]
 Riwayat al-Bukhari (5978)
[9]
 Surah al-Nisa’ (36)
[10]
 (Surah al-Isra’: 23)
[11]
 Riwayat al-Hakim (2798) dalam
al-Mustadrak
; RIwayat al-Nasaie (5631); Abu Daud (5138); al-Tirmidzi (1189) dan lain-lain. Berkata al-Tirmidzi hadis ini hasan sahih. Al-Dzahabi: “
atas syarat-syarat al-Bukhari dan Muslim
.”
[12]
 Lihat m
irqah al-Masobih
, 7/3097
[13]
 Hadis tersebut diriwayatkan daripada Rasulullah SAW yang bersabda:
الوَالِدُ أَوْسَطُ أَبْوَابِ الجَنَّةِ، فَإِنْ شِئْتَ فَأَضِعْ ذَلِكَ البَابَ أَوْ احْفَظْهُ
Maksudnya:
“Ibu bapa ialah pintu syurga yang paling tengah. Jika mahu, engkau boleh memilih untuk mensia-siakannya pintu itu, atau menjaganya dengan baik.”
Riwayat al-Tirmizi (1900) dalam
Sunan
-nya. Kata beliau: “hadis ini sahih.”
[14]
 Hadis berkenaan hal ini diriwayatkan oleh Imam al-Bukhari (no. 3364) dalam Sahihnya, dalam satu hadis yang panjang daripada Ibn Abbas R.Anhuma. Kami sebutkan di sini keratan darinya:
فَجَاءَ إِبْرَاهِيمُ بَعْدَمَا تَزَوَّجَ إِسْمَاعِيلُ يُطَالِعُ تَرِكَتَهُ، فَلَمْ يَجِدْ إِسْمَاعِيلَ، فَسَأَلَ امْرَأَتَهُ عَنْهُ فَقَالَتْ: خَرَجَ يَبْتَغِي لَنَا، ثُمَّ سَأَلَهَا عَنْ عَيْشِهِمْ وَهَيْئَتِهِمْ، فَقَالَتْ نَحْنُ بِشَرٍّ، نَحْنُ فِي ضِيقٍ وَشِدَّةٍ، فَشَكَتْ إِلَيْهِ، قَالَ: فَإِذَا جَاءَ زَوْجُكِ فَاقْرَئِي عَلَيْهِ السَّلاَمَ، وَقُولِي لَهُ يُغَيِّرْ عَتَبَةَ بَابِهِ، فَلَمَّا جَاءَ إِسْمَاعِيلُ كَأَنَّهُ آنَسَ شَيْئًا، فَقَالَ: هَلْ جَاءَكُمْ مِنْ أَحَدٍ؟ قَالَتْ: نَعَمْ، جَاءَنَا شَيْخٌ كَذَا وَكَذَا، فَسَأَلَنَا عَنْكَ فَأَخْبَرْتُهُ، وَسَأَلَنِي كَيْفَ عَيْشُنَا، فَأَخْبَرْتُهُ أَنَّا فِي جَهْدٍ وَشِدَّةٍ، قَالَ: فَهَلْ أَوْصَاكِ بِشَيْءٍ؟ قَالَتْ: نَعَمْ، أَمَرَنِي أَنْ أَقْرَأَ عَلَيْكَ السَّلاَمَ، وَيَقُولُ غَيِّرْ عَتَبَةَ بَابِكَ، قَالَ: ذَاكِ أَبِي، وَقَدْ أَمَرَنِي أَنْ أُفَارِقَكِ، الحَقِي بِأَهْلِكِ، فَطَلَّقَهَا، وَتَزَوَّجَ مِنْهُمْ أُخْرَى، فَلَبِثَ عَنْهُمْ إِبْرَاهِيمُ مَا شَاءَ اللَّهُ، ثُمَّ أَتَاهُمْ بَعْدُ فَلَمْ يَجِدْهُ، فَدَخَلَ عَلَى [ص:144] امْرَأَتِهِ فَسَأَلَهَا عَنْهُ، فَقَالَتْ: خَرَجَ يَبْتَغِي لَنَا، قَالَ: كَيْفَ أَنْتُمْ؟ وَسَأَلَهَا عَنْ عَيْشِهِمْ وَهَيْئَتِهِمْ، فَقَالَتْ: نَحْنُ بِخَيْرٍ وَسَعَةٍ، وَأَثْنَتْ عَلَى اللَّهِ، فَقَالَ: مَا طَعَامُكُمْ؟ قَالَتِ اللَّحْمُ، قَالَ فَمَا شَرَابُكُمْ؟ قَالَتِ المَاءُ. قَالَ: اللَّهُمَّ بَارِكْ لَهُمْ فِي اللَّحْمِ وَالمَاءِ، قَالَ النَّبِيُّ صَلَّى اللهُ عَلَيْهِ وَسَلَّمَ: «وَلَمْ يَكُنْ لَهُمْ يَوْمَئِذٍ حَبٌّ، وَلَوْ كَانَ لَهُمْ دَعَا لَهُمْ فِيهِ». قَالَ: فَهُمَا لاَ يَخْلُو عَلَيْهِمَا أَحَدٌ بِغَيْرِ مَكَّةَ إِلَّا لَمْ يُوَافِقَاهُ، قَالَ: فَإِذَا جَاءَ زَوْجُكِ فَاقْرَئِي عَلَيْهِ السَّلاَمَ، وَمُرِيهِ يُثْبِتُ عَتَبَةَ بَابِهِ، فَلَمَّا جَاءَ إِسْمَاعِيلُ قَالَ: هَلْ أَتَاكُمْ مِنْ أَحَدٍ؟ قَالَتْ: نَعَمْ، أَتَانَا شَيْخٌ حَسَنُ الهَيْئَةِ، وَأَثْنَتْ عَلَيْهِ، فَسَأَلَنِي عَنْكَ فَأَخْبَرْتُهُ، فَسَأَلَنِي كَيْفَ عَيْشُنَا فَأَخْبَرْتُهُ أَنَّا بِخَيْرٍ، قَالَ: فَأَوْصَاكِ بِشَيْءٍ، قَالَتْ: نَعَمْ، هُوَ يَقْرَأُ عَلَيْكَ السَّلاَمَ، وَيَأْمُرُكَ أَنْ تُثْبِتَ عَتَبَةَ بَابِكَ، قَالَ: ذَاكِ أَبِي وَأَنْتِ العَتَبَةُ، أَمَرَنِي أَنْ أُمْسِكَكِ
Maksudnya:
“Ibrahim datang setelah Isma’il bernikah untuk mencari tahu apa yang telah ditinggalkannya namun dia tidak menemukan Isma’il. Ibrahim bertanya tentang Isma’il kepada isterinya Isma’il. Isterinya menjawab; “Dia sedang pergi mencari nafkah untuk kami. Lalu Ibrahim bertanya tentang kehidupan dan keadaan mereka. Isteri Isma’il menjawab; “Kami mengalami banyak keburukan dan hidup kami sempit dan penuh penderitaan yang berat”. Isteri Isma’il mengadukan kehidupan yang dijalaninya bersama suaminya kepada Ibrahim. Ibrahim berkata; “Nanti apabila suami kamu datang sampaikan salam dariku dan katakan kepadanya agar mengubah daun pintu rumahnya”. Ketika Isma’il datang dia merasakan sesuatu lalu dia bertanya kepada isterinya; “Apakah ada orang yang datang kepadamu?”. Isterinya menjawab; “Ya. Tadi ada orang tua begini begini keadaannya datang kepada kami dan dia menanyakan kamu lalu aku terangkan dan dia bertanya kepadaku tentang keadaan kehidupan kita maka aku terangkan bahwa aku hidup dalam kepayahan dan penderitaan”. Isma’il bertanya; “Apakah orang itu ada memberi pesan kepadamu tentang sesuatu?”. Isterinya menjawab; “Ya. Dia memerintahkan aku agar aku menyampaikan salam darinya kepadamu dan berpesan agar kamu mengubah daun pintu rumah kamu”. Isma’il berkata; “Dialah ayahku dan sungguh dia telah memerintahkan aku untuk menceraikan kamu maka itu kembalilah kamu kepada keluargamu”. Maka Isma’il menceraikan isterinya. Kemudian Isma’il menikah lagi dengan seorang wanita lain dari kalangan penduduk itu lalu Ibrahim pergi lagi meninggalkan mereka dalam kurun waktu yang dikehendaki Allah dan setelah itu datang kembali untuk menemui mereka namun dia tidak mendapatkan Isma’il hingga akhirnya dia mendatangi isteri Isma’il lalu bertanya kepadanya tentang Isma’il. Isterinya menjawab; “Dia sedang pergi mencari nafkah untuk kami. Lalu Ibrahim bertanya lagi; “Bagaimana keadaan kalian”. Dia bertanya kepada isterinya Isma’il tentang kehidupan dan keadaan hidup mereka. Isterinya menjawab; “Kami selalu dalam keadaan baik-baik saja dan cukup”. Isteri Isma’il memuji Allah. Ibrahim bertanya; ‘Apa makanan kalian? ‘. Isteri Isma’il menjawab; “Daging”. Ibrahim bertanya lagi; “Apa minuman kalian? ‘. Isteri Isma’il menjawab; “Air”. Maka Ibrahim berdo’a: “Ya Allah, berkahilah mereka dalam daging dan air mereka”. Nabi shallallahu ‘alaihi wasallam bersabda: “Saat itu tidak ada biji-bijian di Makkah dan seandainya ada tentu Ibrahim sudah mendo’akannya”. Dia berkata; “Dan dari doa Ibrahim tentang daging dan air itulah, tidak ada seorangpun selain penduduk Makkah yang mengeluh bila yang mereka dapati hanya daging dan air”. Ibrahim selanjutnya berkata; “Jika nanti suamimu datang, sampaikan salam dariku kepadanya dan perintahkanlah dia agar memperkokoh daun pintu rumahnya”. Ketika Isma’il datang, dia berkata: “Apakah ada orang yang datang kepadamu?”. Isterinya menjawab; “Ya. Tadi ada orang tua dengan penampilan sangat baik datang kepada kami”. Isterinya mengagumi Ibrahim. Dia bertanya kepadaku tentang kamu maka aku terangkan lalu dia bertanya kepadaku tentang keadaan hidup kita maka aku jawab bahawa aku dalam keadaan baik-baik saja”.”. Isma’il bertanya; “Apakah orang itu ada memberi pesan kepadamu tentang sesuatu?”. Isterinya menjawab; “Ya. Dia memerintahkan aku agar aku menyampaikan salam darinya kepadamu dan berpesan agar kamu mempertahankan daun pintu rumah kamu”. Isma’il berkata; “Dialah ayahku dan daun pintu yang dimaksud adalah kamu. Dia memerintahkanku untuk mempertahankan kamu”.
[15]
 Lihat
al-Zawajir
 oleh Imam Ibn Hajar al-Haitami, 2/115
[16]
 4/138
[17]
 Surah al-Talak: 2
[18]
 Riwayat al-Nasaie (14894) dan Abu Daud (2178)
[19]
 Riwayat al-Bukhari (3331) dan Muslim (1468)
[20]
 Lihat
Syarh Musykil al-Athar
, 3/417